text:
Всички детайли на механичните теглително-прикачни устройства или техните части, чиято неизправност може да предизвика разкачване между превозното средство и ремаркето, се изработват от стомана. Могат да бъдат използвани и други материали, при условие че производителят докаже по съответния начин тяхната еквивалентност пред органа за одобрение на типа или техническата служба на страната по договора, прилагаща настоящото правило.
 4.3.
 Механичните теглително-прикачни устройства или техните части трябва да бъдат безопасни при експлоатация, а прикачването и откачването трябва да може да се извършва от един човек без използване на инструменти. С изключение на прикачните устройства от клас Т, за ремаркета с максимална технически допустима маса по-голяма от 3,5 t се допускат само автоматични прикачни устройства.
 4.4.
 Механичните теглително-прикачни устройства или техните части се проектират и изработват така, че при нормална експлоатация, правилно обслужване и замяна на износените детайли, да продължават да работят задоволително и да запазват характеристиките, предписани в настоящото правило.
 4.5.
 Всички механични теглително-прикачни устройства или техните части се проектират така, че да осигуряват ефективно механично прикачване и при затворено положение да се блокират най-малко от един допълнителен механизъм, освен ако не са предвидени допълнителни изисквания в приложение 5. Като алтернатива, може да има два или повече отделни допълнителни механизми, осигуряващи затвореното положение на устройството, като всеки от тях трябва да е проектиран така, че да осигурява ефективно механично прикачване и да бъде изпитван самостоятелно за всяко от изискванията, дадени в приложение 6. Ефективното механично прикачване трябва да отговаря на определението от точка 2.14.
 Пружинните сили могат да се използват само за затваряне на устройството и за предпазване от действието на вибрациите, предизвикващи преместване на съставните части на устройството в положение, при което то може да се отвори или да предизвика откачване.
 Неизправността или липсата на всяка една от пружините не трябва да води до отваряне на цялото устройство или откачване.
 4.6.
 Всяко устройство или част трябва да се придружава от инструкция за монтаж и експлоатация, която дава достатъчна информация на всяко компетентно лице за правилен монтаж на превозното средство и експлоатация — вж. също и приложение 7. Инструкцията трябва да бъде поне на езика на страната, в която ще бъде предложено за продажба. В случай на устройства или части, доставяни за първоначален монтаж на производителя на превозното средство или каросерията, те може да не са придружени с инструкции за монтаж, но производителят на превозното средство или каросерията е отговорен за осигуряване на потребителя с необходимите инструкции за правилна експлоатация на теглително-прикачните устройства или техните части.
 4.7.
 За устройства или части от клас А или клас S, когато е приложимо, използвани за ремаркета с максимално допустима маса не по-голяма от 3,5 t, и произвеждани от производители, които нямат никаква връзка с производителя на превозното средство, и когато устройствата и частите са предназначени за монтаж като резервни части, височината и другите монтажни характеристики на теглително-прикачното устройство при всички случаи се проверяват от органа за одобрение на типа или техническата служба, в съответствие от приложение 7, точка 1.
 4.8.
 За теглително-прикачни устройства за тежък режим на работа и други разнородни нестандартни теглително-прикачни устройства или


text:
части от клас S и клас T се използват съответните изисквания от приложения 5, 6 и 7 за най-близкото стандартно или нестандартно устройство или негова част.
 5. ЗАЯВЛЕНИЕ ЗА ОДОБРЕНИЕ НА ПРЕВОЗНО СРЕДСТВО, ОБОРУДВАНО С МЕХАНИЧНО ТЕГЛИТЕЛНО-ПРИКАЧНО УСТРОЙСТВО ИЛИ НЕГОВА ЧАСТ
 5.1.
 Когато производителят на превозното средство подава заявление за одобрение на превозно средство, оборудвано с механично теглително-прикачно устройство или негова част, или разрешава експлоатацията на превозното средство за теглене на ремарке от какъвто и да било вид, тогава, по искане на добросъвестен подател на заявление за възможно одобрение на тип механично теглително-прикачно устройство или негова част, или по искане на органа за одобрение на типа или техническата служба на страна по договора, производителят на превозното средство предоставя незабавно на заинтересования или на органа, или на техническата служба информацията, изисквана в точка 5.3 по-долу, която да позволи на производителя на теглително-прикачното устройство или негова част правилно да проектира и произведе механично теглително-прикачно устройство или негова част за това превозно средство. По искане на добросъвестен подател на заявление за възможно одобрение на тип механично теглително-прикачно устройство или негова част, всяка информация по точка 5.3 по-долу, която е на разположение на органа за одобрение на типа, трябва да бъде предоставена на подателя на заявлението.
 5.2.
 Заявлението за одобрение на тип превозно средство по отношение на закрепването на механично теглително-прикачно устройство или негова част се подава от производителя на превозното средство или негов надлежно упълномощен представител.
 5.3.
 То трябва да бъде придружено със следната информация, която да позволи на органа за одобрение на типа да попълни формуляра за съобщение, даден в приложение 2:
 5.3.1.
 подробно описание на типа на превозното средство и механичното теглително-прикачно устройство или негова част и, по искане на органа за одобрение на типа или техническата служба, копие от формуляра за одобрение на устройството или частта;
 5.3.2.
 Информацията трябва също да включва максимално допустимите маси на теглещото и тегленото превозно средство, разпределението на максимално допустимата маса на теглещото превозно средство между осите му, максимално допустимите маси на ос, максимално допустимото вертикално усилие върху задната част на теглещото превозно средство и подробни сведения и/или чертежи за монтажа и точките на закрепване на устройството или частта и всички допълнителни усилващи планки, носещи профили и др., необходими за надеждно закрепване на механичното теглително-прикачно устройство или негова част към теглещото превозно средство;
 5.3.2.1.
 състоянието на натоварване, при което трябва да бъде измерена височината на теглещия сферичен накрайник за превозните средства от категория М1 - вж. точка 2 от приложение 7, допълнение 1.
 5.3.3.
 три комплекта чертежи, които са достатъчно подробни за идентифициране на устройството или неговата част и които показват начина на закрепване към превозното средство; чертежите трябва да показват положението и мястото, предвидени за номера на одобрението и другата маркировка, дадена в точка 7;
 5.3.4.
 подробно техническо описание на устройството или частта, определящо по-специално типа на устройството и използваните материали;
 5.3.5.
 указание за стойностите на D, Dc, S, V и U, както са приложими и определени в точка 2.11;
 5.3.5.1.
 Параметрите трябва да са най-малко равни на тези, използвани при максималните допустими маси

type: contracts

jurisdiction: EU


text:
на теглещото превозно средство, ремаркето и състава от превозни средства.
 5.3.6.
 превозно средство, представително за подлежащия на одобрение тип и оборудвано с механично теглително-прикачно устройство, се предоставя на органа за одобрение на типа или техническата служба, които могат да поискат също и допълнителни образци от устройството или частта.
 5.3.7.
 превозно средство, което няма всички елементи, предвидени за дадения тип, може да бъде прието, при условие че заявителят докаже пред органа за одобрение на типа или техническата служба, че липсващите елементи нямат никакво влияние върху резултатите от проверката по отношение на изискванията от настоящото правило.
 6. ОБЩИ ИЗИСКВАНИЯ КЪМ ПРЕВОЗНИТЕ СРЕДСТВА, ОБОРУДВАНИ С МЕХАНИЧНО ТЕГЛИТЕЛНО-ПРИКАЧНО УСТРОЙСТВО ИЛИ НЕГОВА ЧАСТ
 6.1.
 Механичните теглително-прикачни устройства или техни части, монтирани на превозното средство, се одобряват в съответствие с изискванията от точки 3 и 4 и приложения 5 и 6 към настоящото правило.
 6.2.
 Монтирането на механично теглително-прикачно устройство или негова част на превозното средство трябва да отговаря на изискванията от приложение 7 към настоящото правило.
 6.3.
 Теглително-прикачното устройство или част трябва да имат инструкция за експлоатация, съдържаща всички специални инструкции за експлоатация, различни от общоприетите за дадения тип теглително-прикачно устройство или част, и инструкции за прикачване и откачване при различни условия, например при различни ъгли между теглещото и тегленото превозно средство едно спрямо друго. Всяко превозно средство се придружава от тази инструкция за експлоатация, която трябва да бъде поне на езика на страната, в която ще бъде предложено за продажба.
 7. МАРКИРОВКИ
 7.1.
 Типовете механични теглително-прикачни устройства и техните части, предоставени за одобрение, трябва да носят търговското наименование или марка на производителя, доставчика или подателя на заявлението.
 7.2.
 Трябва да бъде предвидено достатъчно място за нанасяне на маркировката за одобрение, посочена в точка 8.5 и показана в приложение 3. Това място се отбелязва на чертежите, посочени в точка 3.2.2.
 7.3.
 До маркировката за одобрение, посочена в точки 7.2 и 8.5, на механичното теглително-прикачно устройство се маркират класът на теглително-прикачното устройство, определен в точка 2.6, и съответните параметри, определени в точка 2.11 и показани в приложение 4. Положението на тези маркировки се показва на чертежите, посочени в точка 3.2.2.
 Параметрите може да не се маркират, когато те са определени в класификацията, дадена в настоящото правило, например класове А50-1—А50-5.
 7.4.
 Когато механично теглително-прикачно устройство или негова част са одобрени с алтернативни параметри в рамките на един и същи клас, на устройството или частта се маркират максимум две алтернативни стойности.
 7.5.
 Ако използването на механичното теглително-прикачно устройство или негова част е ограничено по някакъв начин, например ако то не е предназначено за експлоатация с направляващи клинове, тогава ограничението се маркира на устройството или частта.
 7.6.
 Всички маркировки трябва да бъдат трайни и четливи, след като устройството или частта са монтирани на превозното средство.
 8. ОДОБРЕНИЕ
 8.1.
 Ако образецът (образците) на типа механично теглително-прикачно устройство или негова част отговаря (отговарят) на изискванията от настоящото правило, се издава одобрение, при условие че са изпълнени изискванията от точка 10.
 8.2.
 На всеки одобрен тип се присвоява номер на одобрението. Първите му две цифри указват серията от изменения, включваща най-новите основни


text:
технически изменения, направени по правилото към момента на издаване на одобрението. Една и съща страна по договора не може да присвоява същия номер на друг тип устройство или негова част, посочени в настоящото правило.
 8.3.
 Страните по Спогодбата от 1958 г., прилагащи настоящото правило, биват уведомявани за всяко одобрение, разширение, отказ или отмяна на одобрение или за окончателно прекратяване на производството на механично теглително-прикачно устройство или негова част, одобрени съгласно настоящото правило, посредством формуляр за съобщение, който съответства на образеца от приложение 1 или приложение 2 към настоящото правило.
 8.4.
 На всяко механично теглително-прикачно устройство или негова част, одобрени съгласно настоящото правило, на мястото, посочено в точка 7.2, и в допълнение на маркировката, предписана в точка 7.1, се поставя маркировка за одобрение, описана в точка 8.5.
 8.5.
 Маркировката за одобрение е международна маркировка, която се състои от:
 8.5.1.
 оградена с окръжност буква „E“, следвана от отличителния номер на държавата, която е издала одобрението (5);
 8.5.2.
 номер на одобрението, предписан в точка 8.2;
 8.5.3.
 маркировката и номерът на одобрението се оформят, както е показано на примера от приложение 3.
 9. ПРОМЯНА НА МЕХАНИЧНО ТЕГЛИТЕЛНО-ПРИКАЧНО УСТРОЙСТВО ИЛИ НЕГОВА ЧАСТ, ИЛИ НА ПРЕВОЗНОТО СРЕДСТВО И РАЗШИРЕНИЕ НА ОДОБРЕНИЕТО
 9.1.
 Органът за одобрение на типа или техническата служба, издала одобрението, се уведомява за всяка промяна на типа механично теглително-прикачно устройство или негова част или на превозното средство, определени в точка 2.10. Тогава органът за одобрение на типа или техническата служба може:
 9.1.1.
 да прецени, че е малко вероятно направените промени да оказват съществено неблагоприятно въздействие и че при всички положения устройството, елементът или превозното средство продължава да съответства на изискванията; или
 9.1.2.
 да изиска допълнителен протокол от изпитване.
 9.2.
 Страните по договора, прилагащи настоящото правило, биват уведомявани за всяко потвърждение или отказ на одобрение, в което се посочва промяната, съгласно процедурата, предписана в точка 8.3.
 9.3.
 Органът за одобрение на типа или техническата служба, която издава разширение на одобрението, присвоява сериен номер на това разширение и информира другите страни по договора, прилагащи настоящото правило, съгласно процедурата, предписана в точка 8.3.
 10. ПРОЦЕДУРИ ЗА СЪОТВЕТСТВИЕ НА ПРОИЗВОДСТВОТО
 Процедурите за съответствие на производството трябва да съответстват на определените в Спогодбата, допълнение 2 (E/ECE/324-E/ECE/TRANS/505/Rev.2), като се спазват следните изисквания:
 10.1.
 Титулярят на одобрението трябва да осигури регистриране на резултатите от изпитванията за проверка на съответствието на производството и достъп до приложените документи в продължение на определен период, съгласуван с одобряващия орган или техническата служба. Този период не трябва да бъде по-дълъг от 10 години от момента на окончателното прекратяване на производството.
 10.2.
 Органът за одобрение на типа или техническата служба, която е издала типовото одобрение, може по всяко време да провери методите за контрол на съответствието, прилагани във всяко производствено съоръжение. Нормалната честота на тези проверки е веднъж на две години.
 11. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 11.1.
 Одобрението, издадено по отношение на тип механично теглително-прикачно устройство или негова част съгласно настоящото правило, може да бъде отменено, ако не са спазени изискванията или ако механично теглително-прикачно устройство или негова част с нанесена маркировка за одобрение не съответства


text:
на одобрения тип.
 11.2.
 Ако страна по Спогодбата, прилагаща настоящото правило, отмени дадено от нея одобрение, тя уведомява незабавно останалите страни по договора, прилагащи настоящото правило, посредством формуляр за съобщение, съответстващ на образеца от приложение 1 или приложение 2 към настоящото правило.
 12. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако титулярят на одобрението прекрати напълно производството на тип механично теглително-прикачно устройство или негова част, одобрен в съответствие с настоящото правило, той уведомява за това органа за одобрение на типа или техническата служба, издала одобрението, които при получаването на съответното съобщение на свой ред уведомяват за това останалите страни по Спогодбата от 1958 г., прилагащи настоящото правило, посредством формуляр за съобщение, съответстващ на образеца от приложение 1 или приложение 2 към настоящото правило.
 13. ПРЕХОДНИ РАЗПОРЕДБИ
 Докато генералният секретар на ООН не бъде уведомен за друго, страните по договора, прилагащи настоящото правило, които са държави-членки на Европейската общност (към момента на приемане на серията от изменения 01, Италия, Нидерландия, Белгия, Обединеното кралство, Люксембург, Финландия и Гърция) декларират, че във връзка с механичните теглително-прикачни устройства и техните части те са обвързани със задълженията по Спогодбата, приложение към която е настоящото правило, само за тези устройства и части, които са предназначени за превозни средства от категории, различни от M1.
 14. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ ЗА ОДОБРЕНИЕ, КАКТО И НА АДМИНИСТРАТИВНИТЕ ОТДЕЛИ
 14.1.
 Страните по Спогодбата от 1958 г., прилагащи настоящото правило, съобщават на Секретариата на ООН наименованията и адресите на техническите служби, отговарящи за провеждането на изпитвания за одобрение, както и на административните отдели, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, или окончателно прекратяване на производството, издадени в други държави.
 (1) По смисъла на Конвенцията за движение по пътищата (Виена, 1968 г.) член 1, букви у) и ф).
 (2) Масите T и R, както и технически допустимата максимална маса могат да бъдат по-големи от допустимата максимална маса, предписана от националното законодателство.
 (3) Вж. определенията в Правило No 13, приложено към Спогодбата от 1958 г. за приемане на единни технически предписания, прилагани спрямо колесните превозни средства, оборудването и частите, които могат да бъдат монтирани и/или използвани на колесни превозни средства, и на условията за взаимно признаване на одобрения, издавани на основата на тези предписания. Определението се съдържа също в приложение 7 към Консолидираната резолюция за конструкцията на превозните средства (R.E.3) (документ TRANS/WP.29/ 78/ Rev. 1/ Amend. 2).
 (4) Технически допустимата максимална маса може да бъде по-голяма от допустимата максимална маса, предписана от националното законодателство.
 (5) 1 — Германия, 2 — Франция, 3 — Италия, 4 — Нидерландия, 5 — Швеция, 6 — Белгия, 7 — Унгария, 8 — Чешка република, 9 — Испания, 10 — Сърбия, 11 — Обединено кралство, 12 — Австрия, 13 — Люксембург, 14 — Швейцария, 15 (не е присвоен), 16 — Норвегия, 17 — Финландия, 18 — Дания, 19 — Румъния, 20 — Полша, 21 — Португалия, 22 — Русия, 23 — Гърция, 24 — Ирландия, 25 — Хърватска, 26 — Словения, 27 — Словакия, 28 — Беларус, 29 — Естония,


text:
30 (не е присвоен), 31 — Босна и Херцеговина, 32 — Латвия, 33 (не е присвоен), 34 — България, 35-36 (не са присвоени), 37 — Турция, 38-39 (не е са присвоени), 40 — бившата югославска република Македония, 41 (не е присвоен), 42 — Европейска общност (одобренията се предоставят от държавите-членки, които използват техния съответен ИКЕ символ), 43 — Япония, 44 (не е присвоен), 45 — Австралия и 46 — Украйна. Следващи номера ще бъдат присвоявани на други държави в хронологичния ред, по който те ратифицират или се присъединяват към Спогодбата за приемане на единни технически предписания, прилагани спрямо колесните превозни средства, оборудването и частите, които могат да бъдат монтирани и/или използвани на колесни превозни средства, и на условията за взаимно признаване на одобрения, издавани на основата на тези предписания, като така присвоените номера се съобщават от генералния секретар на Организацията на обединените нации на договарящите се страни по Спогодбата.
 ПРИЛОЖЕНИЕ 1
 СЪОБЩЕНИЕ
 (Максимален формат: А4 (210 × 297 mm)
 ПРИЛОЖЕНИЕ 2
 СЪОБЩЕНИЕ
 (Максимален формат: А4 (210 × 297 mm)
 ПРИЛОЖЕНИЕ 3
 ПРИМЕР ЗА ОФОРМЛЕНИЕТО НА МАРКИРОВКАТА ЗА ОДОБРЕНИЕ
 ПРИЛОЖЕНИЕ 4
 Примери за оформлението на маркировката на параметрите
 1.
 Всички механични теглително-прикачни устройства или техните части се маркират с класа на устройството или частта. Допълнително трябва да бъде нанесена маркировка, указваща възможностите им по отношение на параметрите, определени в точка 2.11 от настоящото правило.
 1.1.
 Височината на всички букви и цифри не трябва да бъде по-малка от тези на номера на одобрението, т. е a/3, където a = 8 mm.
 1.2.
 Параметрите, приложими за всяко устройство или част, които трябва да бъдат маркирани, са показани в таблицата по-долу — вж. също и точка 7.3 от настоящото правило:
 Таблица 1
 Параметри, които трябва да бъдат маркирани върху съответните устройства или части
 Описание на механичното теглително-прикачно устройство или негова част
 Съответни параметри, които трябва да бъдат маркирани
 Клас
 D
 Dc
 S
 U
 V
 Сферични накрайници и носачи — вж. точка 1 от приложение 5 към настоящото правило
 *
 *
 *
 Прикачни глави
 *
 *
 *
 Теглително-прикачни устройства тип „вилка“
 *
 *
 *
 *
 *
 Уши на теглича
 *
 *
 *
 *
 *
 Тегличи
 *
 *
 *
 *
 *
 Теглещи греди
 *
 *
 *
 *
 *
 Опорно-прикачни устройства
 *
 *
 *
 Централни цапфи
 *
 *
 Монтажни плочи на опорно-прикачни устройства
 *
 *
 *
 Теглително-прикачни устройства тип „кука“
 *
 *
 *
 *
 *
 Примери: С маркировката C50-X D130 Dc90 S1000 V35 се идентифицира нестандартно теглително-прикачно устройство тип „вилка“ от клас C50-X с максимална стойност на D, равна на 130 kN, максимално допустима стойност за Dc, равна на 90 kN, максимално допустимо статично вертикално усилие, съответстващо на 1 000 kg, и максимално допустима стойност за V, равна на 35 kN.
 С маркировката A50-X D20 S120 се идентифицира стандартен сферичен накрайник и носач от клас A50-X с максимална стойност за D, равна на 20 kN, и максимално допустимо статично вертикално усилие, съответстващо на 120 kg.
 ПРИЛОЖЕНИЕ 5
 Изисквания към механичните теглително-прикачни устройства или техните части
 1. СФЕРИЧНИ НАКРАЙНИЦИ И НОСАЧИ
 За всички сферични накрайници и носачи от


text:
клас А се прилагат изискванията, предвидени в точки 1.1—1.5 от настоящото приложение. Точка 1.6 уточнява допълнителните изисквания, на които трябва да отговарят стандартните сферични накрайници с диаметър 50 mm с фланцов тип болтовo закрепване.
 1.1.
 Външната форма и външните размери на сферичните накрайници от клас А съответстват на тези от фигура 2.
 Фигура 2
 Сферичен накрайник от клас А
 1.2.
 Формата и размерите на носачите трябва да съответстват на изискванията на производителя на превозното средство относно точките на закрепване, и ако е необходимо, по отношение на допълнителните монтажни устройства или елементи.
 1.3.
 Демонтируеми сферични накрайници:
 1.3.1.
 В случай на демонтируеми накрайници или елементи, които не се закрепват с болтове, например от стомана клас А50-X, точките на закрепване и блокиращият механизъм трябва да бъдат проектирани за осигуряване на ефективно механично прикачване.
 1.3.2.
 В случай на демонтируем сферичен накрайник или част, които могат да бъдат одобрени отделно за използване с различни носачи за превозни средства с различно предназначение, например от клас А50-Х, свободното пространство, когато сферичният накрайник е закрепен към носача, трябва да съответства на изискванията, предписани от приложение 7, фигура 25.
 1.4.
 Сферичните накрайници и носачите трябва да могат да преминат изпитванията, предвидени в приложение 6, точка 3.1 или точка 3.10, съгласно избора на производителя. Изискванията обаче, дадени в точки 3.1.7 и 3.1.8, се прилагат неотменно.
 1.5.
 Производителят на носачи трябва да предвиди точки на закрепване и за аварийни теглително-прикачни устройства или механизми, позволяващи автоматично спиране на ремаркето в случай на разкачване на основното теглително-прикачно устройство. Това изискване е необходимо, за да бъде осигурено съответствието на превозното средство по отношение на изискванията от точка 5.2.2.9 от Правило No 13 на ИКЕ на ООН „Единни предписания за одобрение на превозни средства от категории M, N и O по отношение на спирането“.
 1.5.1.
 Точките на закрепване на аварийното теглително-прикачно устройство и/или осигурителното въже трябва да са разположени по такъв начин, че в процеса на експлоатация аварийното устройство или осигурителното въже да не ограничават нормалното лагеруване в теглително-прикачното устройство и да не пречат на работата на инерционната спирачна уредба.
 Ако е предвидена една точка на закрепване, то тя трябва да бъде разположена на разстояние до 100 mm спрямо вертикалната равнина, минаваща през центъра на шарнира на теглително-прикачното устройство. Ако това е практически невъзможно, то трябва да бъдат предвидени две точки на закрепване, по една от всяка страна спрямо вертикалната осева линия, на едно и също разстояние от нея, на максимум 250 mm. Точката (точките) на закрепване трябва да са разположени колкото може по-назад и по-високо.
 1.6.
 Специални изисквания към стандартните сферични накрайници и носачите с фланцово закрепване за класовете А50-1—А50-5, включително:
 1.6.1.
 Размерите на сферичните накрайници и носачите с фланцово закрепване от клас А50-1 съответстват на тези от фигура 3 и таблица 2.
 1.6.2.
 Размерите на сферичните накрайници и носачите с фланцово закрепване от класовете А50-2, А50-3, А50-4 и А50-5 съответстват на тези от фигура 4 и таблица 2.
 1.6.3.
 Сферичните накрайници и носачите с фланцово закрепване за класовете от А50-1 до А50-5, включително, съответстват и се изпитват за параметрите, дадени в таблица 3.


text:
Фигура 3
 Размери на стандартни сферични накрайници с фланцово закрепване от клас A50-1 (вж. таблица 2)
 Фигура 4
 Размери на стандартни сферични накрайници с фланцово закрепване за класовете А50-2—А50-5 (вж. таблица 2)
 Таблица 2
 Размери на стандартни сферични накрайници с фланцово закрепване (mm), вж. фигури 3 и 4
 Клас
 A50-1
 A50-2, A50-4
 A50-3, A50-5
 Коментари
 e1
 90
 83
 120
 ± 0,5
 e2
 —
 56
 55
 ± 0,5
 d2
 17
 10,5
 15
 H13
 f
 130
 110
 155
 ± 6,0 – 0
 g
 50
 85
 90
 ± 6,0 – 0
 c
 15
 15
 15
 максимална
 l
 55
 110
 120
 ± 5,0
 h
 70
 80
 80
 ± 5,0
 Таблица 3
 Параметри за стандартни сферични накрайници с фланцово закрепване
 Клас
 A50-1
 A50-2
 A50-3
 A50-4
 A50-5
 D
 17
 20
 30
 20
 30
 S
 120
 120
 120
 150
 150
 D
 =
 максимална стойност на D (kN)
 S
 =
 максимално статично вертикално натоварване (kg)
 1.7.
 Производителите на сферични накрайници и носачи, предназначени за монтаж като резервни части, които нямат никаква връзка с производителя на съответното превозно средство, трябва да са запознати с изискванията относно ъглите на отклонение в прикачното устройство, дадени в точка 2 от настоящото приложение и да изпълняват съответните изисквания от приложение 7 към настоящото правило.
 2. ПРИКАЧНИ ГЛАВИ
 2.1.
 Прикачните глави от клас В50 трябва да са проектирани така, че да могат да се използват безопасно заедно със сферичните накрайници, описани в точка 1 от настоящото приложение, и да запазват при това предписаните характеристики.
 Прикачните глави трябва да са проектирани по такъв начин, че да осигуряват безопасно прикачване, дори след износване на теглително-прикачните устройства.
 2.2.
 Прикачните глави трябва да могат да преминат изпитванията, предвидени в приложение 6, точка 3.2.
 2.3.
 Всяко друго устройство (напр. спирачка, стабилизатор и др.) не трябва да оказва никакво неблагоприятно въздействие върху механичната връзка.
 2.4.
 Когато прикачната глава не е закрепена към превозното средство, тя трябва да се отклонява в хоризонталната равнина на ъгъл не по-малък от 90° в двете страни спрямо надлъжната хоризонтална осева линия през сферичния накрайник и носача, описани в точка 1 от настоящото приложение. Едновременно трябва да има свободно вертикално отклонение на ъгъл 20° над и под хоризонталата. Освен това заедно с отклонението си в хоризонталната равнина на ъгъл 90°, то трябва да има възможност за завъртане около надлъжната си ос на 25° в двете посоки. При всички ъгли на отклонение в хоризонталната равнина трябва да бъдат осигурени:
 i)
 завъртане спрямо напречната ос ± 15° при завъртане около надлъжната ос ± 25°;
 ii)
 завъртане около надлъжната ос ± 10° при завъртане спрямо напречната ос ± 20°.
 3. ТЕГЛИТЕЛНО-ПРИКАЧНИ УСТРОЙСТВА ТИП „ВИЛКА“
 За всички теглително-прикачни устройства тип „вилка“ от клас С50 се прилагат изискванията от точки 3.1—3.6 от настоящото приложение. Допълнителните изисквания, на които трябва да отговарят стандартните теглително-прикачни устройства тип „вилка“ за класовете от С50-1 до С50-6, са дадени в точка 3.7.
 3.1. Изисквания за ефективност: всички теглително-прикачни устройства тип „вилка“ трябва да могат да преминат изпитванията, предвидени в приложение 6, точка 3.3.
 3.2. Подходящи уши на теглича: теглително-прикачните устройства тип „вилка“ от клас С50 трябва


text:
да са съвместими с всички уши на теглича от клас D50 и теглително-прикачни устройства със съответните характеристики.
 3.3. Прикачна вилка
 Теглително-прикачните устройства тип „вилка“ от клас С50 трябва да имат прикачна вилка, която е проектирана така, че да насочва съответното ухо на теглича при навлизането му в прикачното устройство.
 Ако прикачната вилка или опората на прикачната вилка могат да се завъртат около вертикалната ос, то прикачната вилка с повдигнат (отворен) щифт трябва сама и автоматично да се насочва и ефективно да се задържа неподвижно в нормално положение за правилно направляване на ухото на теглича в процеса на прикачване.
 Ако прикачната вилка или опората на прикачната вилка могат да се завъртат около хоризонталната напречна ос, то шарнирът, който осигурява това завъртане, трябва да бъде ограничен неподвижно в своето нормално положение чрез блокиращ момент. Блокиращият момент трябва да е достатъчен, за да предотврати отклонението на шарнира от нормалното му положение под действието на сила от 200 N, действаща вертикално нагоре и приложена в горната част на прикачната вилка. Блокиращият момент трябва да е по-голям от въртящия момент, създаван при завъртане на ръчката, описана в точка 3.6 от настоящото приложение. Трябва да е възможно ръчно връщане на прикачната вилка в нормално положение. Прикачна вилка, която се завърта около хоризонталната напречна ос, се одобрява само за издържане на вертикално натоварване S до 50 kg и стойност на V до 5 kN.
 Ако прикачната вилка или опората на прикачната вилка се завъртат около надлъжната ос, то завъртането трябва да се ограничава чрез блокиращ момент не по-малък от 100 Nm.
 Минимално необходимите габаритни размери на прикачната вилка, зависят от стойността на D за прикачното устройство:
 за стойност на D ≤ 18 kN— широчина 150 mm, височина 100 mm;
 за стойност на D > 18 kN ≤ 25 kN— широчина 280 mm, височина 170 mm;
 за стойност на D > 25 kN— широчина 360 mm, височина 200 mm.
 Външните ръбове на прикачната вилка могат да са закръглени.
 За теглително-прикачни устройства тип „вилка“ от клас С50-Х се допускат по-малки по размери прикачни вилки, ако тяхното използване е ограничено за ремаркета със средна ос с максимално допустима маса до 3,5 t или ако по технически причини не е възможно използването на прикачни вилки с размерите, показани по-горе, и също така, ако има специални средства, например визуални, за осигуряване на безопасна процедура за автоматично прикачване, и ако областта на тяхното приложение е ограничена в одобрението съгласно информацията, дадена от производителя на теглително-прикачното устройство във формуляра за съобщение, показан в приложение 1.
 3.4. Минимални ъгли на отклонение на прикаченото ухо на теглича
 Ъглите на отклонение на ухото на теглича, когато е прикачено към теглително-прикачно устройство тип „вилка“, но не е закрепено към превозното средство, трябва да имат дадените по-долу стойности. Ако част от отклонението се осигурява от специален шарнир (само за теглително-прикачни устройства тип „вилка“ от клас С50-Х), то областта на приложение, посочена във формуляра за съобщение, показан в приложение 1, трябва да е ограничена за случаите, предвидени в приложение 7, точка 1.3.8.
 3.4.1.
 ± 90° хоризонтално около вертикална ос спрямо


text:
надлъжната ос на превозното средство — вж. фигура 5.
 Фигура 5
 Хоризонтално завъртане на прикаченото ухо на теглича
 3.4.2.
 ± 20° вертикално около напречната ос спрямо хоризонталната равнина на превозното средство — вж. фигура 6.
 Фигура 6
 Ъглово преместване във вертикална равнина на прикаченото ухо на теглича
 3.4.3.
 ± 25° осово завъртане около надлъжната ос спрямо хоризонталната равнина на превозното средство — вж. фигура 7.
 Фигура 7
 Осово завъртане на прикаченото ухо на теглича 25° min
 3.5. Заключване за предотвратяване на нежелано откачване:
 В затворено положение щифтът на теглително-прикачното устройство се блокира с помощта на две заключващи устройства, осигуряващи ефективно механично прикачване, всяко от които трябва да продължи да действа при отказ на другото.
 Затвореното и блокирано положение на теглително-прикачното устройство трябва да бъде ясно указано от външната страна чрез механично приспособление. Трябва да е предвидена възможност за проверка на положението на механичното приспособление чрез напипване, например в тъмнината.
 Механичното приспособление трябва да указва затвореното положение на двете заключващи устройства (условие „И“).
 Достатъчно е обаче да бъде указано затвореното положение само на едното заключващо устройство, ако в такъв случай едновременното затваряне на второто заключващо устройство се осигурява от самата конструкция.
 3.6. Ръчки
 Ръчките трябва да бъдат проектирани за удобно използване със закръглени ръбове. Теглително-прикачното устройство не трябва за има остри ръбове или издатини в близост до ръчката, които могат да доведат до нараняване в процеса на експлоатация на теглително-прикачното устройство. Силата, необходима за отваряне на устройството, измерена без ухото на теглича, приложена перпендикулярно към ръчката по линията на действието не трябва да бъде по-голяма от 250 N.
 3.7. Специални изисквания към стандартните теглително-прикачни устройства тип „вилка“ за класовете С5-1—C50-6:
 3.7.1.
 Завъртането на ухото на теглича около напречната ос се постига чрез сферичната форма на накрайника (а не с помощта на шарнир).
 3.7.2.
 Ударните натоварвания на опън и натиск по надлъжната ос, предизвикани от хлабината между щифта и ухото на теглича, се поемат от пружинни и/или амортизиращи устройства (с изключение на С50-1).
 3.7.3.
 Размерите са дадени във фигура 8 и таблица 4.
 3.7.4.
 Теглително-прикачните устройства трябва да съответстват и да се изпитват за параметрите, дадени в таблица 5.
 3.7.5.
 Теглително-прикачното устройство трябва да се отваря с помощта на ръчка (без дистанционно управление).
 Фигура 8
 Размери на стандартни теглително-прикачни устройства тип „вилка“ (mm) (вж. таблица 4)
 Таблица 4
 Размери на стандартни теглително-прикачни устройства тип „вилка“ (mm) (вж. фигура 8)
 Клас
 C50-1
 C50-2
 C50-3
 C50-4
 C50-5
 C50-6 C50-7
 Забележки
 e1
 83
 83
 120
 140
 160
 160
 ± 0,5
 e2
 56
 56
 55
 80
 100
 100
 ± 0,5
 d1
 —
 54
 74
 84
 94
 94
 Максимум
 d2
 10,5
 10,5
 15
 17
 21
 21
 H13
 f
 110
 110
 155
 180
 200
 200
 + 6,0 – 0
 g
 85
 85
 90
 120
 140
 140
 ± 3,0
 a
 100
 170
 200
 200
 200
 200
 + 20,0 – 0
 b
 150
 280
 360
 360
 360
 360
 + 20,0 – 0
 c
 20
 20
 24
 30
 30
 30
 максимално
 h
 150
 190
 265
 265
 265
 265
 максимум
 l1
 —
 150
 250
 300
 300
 300
 максимум
 l2
 150
 300
 330


text:
330
 330
 330
 максимум
 l3
 100
 160
 180
 180
 180
 180
 ± 20,0
 T
 —
 15
 20
 35
 35
 35
 максимум
 Таблица 5
 Параметри за стандартни теглително-прикачни устройства тип „вилка“
 Клас
 C50-1
 C50-2
 C50-3
 C50-4
 C50-5
 C50-6
 C50-7
 D
 18
 25
 70
 100
 130
 190
 190
 Dc
 18
 25
 50
 70
 90
 120
 130
 S
 200
 250
 650
 900
 1 000
 1 000
 1 000
 V
 12
 10
 18
 25
 35
 50
 75
 D= максимална стойност на D (kN);
 Dc= максимална стойност на D (kN) за използване при ремарке със средна ос;
 S= максимално статично вертикално усилие върху теглително-прикачното устройство (kg);
 V= максимална стойност на V (kN).
 4. УШИ НА ТЕГЛИЧА
 4.1. Общи изисквания към ушите на теглича от клас D50:
 Всички уши на теглича от клас D50 трябва да могат да преминат изпитанията, предвидени в приложение 6, точка 3.4.
 Ушите на теглича от клас D50 са предназначени за използване с теглително-прикачни устройства тип „вилка“ от клас С50. Ушите на теглича не трябва да могат да се въртят около оста си (защото съответните теглително-прикачни устройства имат тази възможност).
 Ако ушите на теглича от клас D50 са снабдени с втулки, размерите на втулките трябва да съответстват на показаните на фигура 9 (не се допуска за клас D50-C) или на фигура 10.
 Втулките не трябва да се заваряват към ушите на теглича.
 Размерите на ушите на теглича от клас D50 трябва да съответстват на дадените в точка 4.2. Формата на стъблото на ушите на теглича от клас D50-X не се определя, но на разстояние 210 mm от центъра на ухото на теглича височината „h“ и широчината „b“ трябва да са в границите, дадени в таблица 6.
 Фигура 9
 Срязана втулка за ухо на теглич от клас D50
 Фигура 10
 Цяла втулка за ухо на теглич от клас D50
 Таблица 6
 Размери за уши на теглича от класове D50-A и D50-X (вж. фигура 11)
 Клас
 h (mm)
 b (mm)
 D50-A
 65 + 2/– 1
 60 + 2/– 1
 D50-X
 максимум 80
 максимум 62
 Таблица 7
 Параметри на стандартни уши на теглича
 Клас
 D
 Dc
 S
 V
 D50-A
 130
 90
 1 000
 30
 D50-B
 130
 90
 1 000
 25
 D50-C
 190
 120
 1 000
 50
 D50-D
 190
 130
 1 000
 75
 4.2. Специални изисквания към ушите на теглича от клас D50
 4.2.1.
 Ушите на теглича от клас D50-A и D50-X трябва да имат размерите, показани на фигура 11.
 Фигура 11
 Размери на уши на теглича от класове D50-A и D50-X (вж. таблица 6)
 4.2.2.
 Ушите на теглича от клас D50-B трябва да имат размерите, показани на фигура 12.
 Фигура 12
 Размери на уши на теглича от клас D50-В, вж. останалите размери на фигура 11
 4.2.3.
 Ушите на теглича от клас D50-C и D50-D трябва да имат размерите, показани на фигура 13.
 Фигура 13
 Размери на уши на теглича от класове D50-C и D50-D, вж. останалите размери на фигура 11
 4.2.4.
 На ушите на теглича от класовете D50-С и D50-D трябва да се поставят цели втулки, показани на фигура 10.
 4.3. Стойности за натоварването на


text:
стандартни уши на теглича.
 Стандартните уши на теглича и средствата за тяхното закрепване трябва да съответстват и да се изпитват за стойностите на натоварване, предвидени в таблица 7.
 4.4. Общи изисквания към тороидалните уши на теглича от клас L:
 4.4.1.
 Тороидалните уши на теглича от клас L са предназначени за използване с теглително-прикачни устройства тип „кука“ от клас K.
 4.4.2.
 Когато се използват с теглително-прикачни устройства тип „кука“ от клас K, те трябва да съответстват на изискванията относно ъглите на отклонение, дадени в точка 10.2 от настоящото приложение.
 4.4.3.
 Размерите на тороидалните уши на теглича от клас L трябва да съответстват на тези, дадени на фигура 14 и в таблица 8.
 Фигура 14
 Размери на тороидалните уши на теглича от клас L (вж. таблица 8)
 4.4.4.
 Тороидалните уши на теглича от клас L трябва да могат да преминат изпитванията, предвидени в приложение 6, точка 3.4, и да съответстват на параметрите, дадени в таблица 9.
 Таблица 8
 Размери на тороидалните уши на теглича от клас L (вж. фигура 14)
 (в mm)
 Клас
 L1
 L2
 L3
 L4
 L5
 Забележки
 a
 68 + 1,6/– 0,0
 76,2 ± 0,8
 76,2 ± 0,8
 76,2 ± 0,8
 68 + 1,6/– 0,0
 b
 41,2 ± 0,8
 41,2 ± 0,8
 41,2 ± 0,8
 41 2 ± 0,8
 41,2 ± 0,8
 c
 70
 65
 65
 65
 70
 Мин.
 Таблица 9
 Параметри на тороидални уши на теглича от клас L
 Клас
 L1
 L2
 L3
 L4
 L5
 D kN
 30
 70
 100
 130
 180
 Dc kN
 27
 54
 70
 90
 120
 S kg
 200
 700
 950
 1 000
 1 000
 V kN
 12
 18
 25
 35
 50
 5. ТЕГЛИЧИ
 5.1. Тегличите от клас Е трябва да могат да преминат изпитванията, предписани в приложение 6, точка 3.3.
 5.2. За осигуряване на прикачването към теглещото превозно средство, тегличите могат да бъдат снабдени или с прикачни глави, като тези от точка 2, или с уши на теглича, като тези от точка 4 от настоящото приложение. Прикачните глави и ушите на теглича могат да бъдат закрепвани към теглича чрез винтове, болтове или заварка.
 5.3. Устройства за регулиране по височина на шарнирните тегличи
 5.3.1.
 Шарнирните тегличи трябва да са снабдени с устройства за регулиране на теглича спрямо височината на сферичния накрайник или прикачната вилка. Тези устройства трябва да са проектирани така, че тегличът да се регулира от един човек без използването на инструменти или каквито и да било други средства.
 5.3.2.
 Устройствата за регулиране на височина трябва да могат да регулират ушите на теглича или прикачната глава спрямо хоризонталното положение над пътя нагоре и надолу най-малко на 300 mm. В този обхват тегличът трябва да бъде регулируем плавно или на степени от максимум 50 mm, измервани на ухото на теглича или на прикачната глава.
 5.3.3.
 Устройствата за регулиране на височина не трябва да пречат на свободното движение на теглича след прикачването.
 5.3.4.
 Устройствата за регулиране по височина не трябва да пречат на действието на инерционната спирачна уредба.
 5.4. В случай на тегличи, комбинирани със системата за инерционно спиране, разстоянието между центъра на ухото на теглича и


text:
края на свободната част на стеблото трябва да бъде не по-малко от 200 mm при задействана спирачка. При пълен ход на съкращаване на теглича това разстояние трябва да бъде не по-малко от 150 mm.
 5.5. Тегличите, предназначени за ремаркета със средна ос, трябва да имат съпротивителен момент срещу действието на странични сили най-малко равен на половината от този срещу действието на вертикалните сили.
 6. ТЕГЛЕЩИ ГРЕДИ
 6.1.
 Теглещите греди от клас F трябва да могат да преминат изпитванията, предписани в приложение 6, точка 3.3.
 6.2.
 Отворите за монтаж на стандартните теглително-прикачни устройства тип „вилка“ от клас С трябва да съответстват на тези, дадени на фигура 15 и в таблица 10 по-долу.
 6.3.
 Теглещите греди не трябва да бъдат заварени към шасито, каросерията или друга част от превозното средство.
 Фигура 15
 Монтажни размери на стандартните теглително-прикачни устройства тип „вилка“ (вж. таблица 10)
 Таблица 10
 Монтажни размери на стандартните теглително-прикачни устройства тип „вилка“ (вж. фигура 15)
 (в mm)
 Клас
 C50-1
 C50-2
 C50-3
 C50-4
 C50-5
 C50-6C50-7
 Забележки
 e1
 83
 83
 120
 140
 160
 160
 ± 0,5
 e2
 56
 56
 55
 80
 100
 100
 ± 0,5
 d1
 —
 55
 75
 85
 95
 95
 + 1,0/– 0,5
 d2
 10,5
 10,5
 15
 17
 21
 21
 H13
 T
 —
 15
 20
 35
 35
 35
 максимум
 F
 120
 120
 165
 190
 210
 210
 минимум
 G
 95
 95
 100
 130
 150
 150
 минимум
 L1
 —
 200
 300
 400
 400
 400
 минимум
 7. ОПОРНО-ПРИКАЧНИ УСТРОЙСТВА И НАПРАВЛЯВАЩИ КЛИНОВЕ
 Изискванията от точки от 7.1—7.7 се прилагат за всички опорно-прикачни устройства от клас G50.
 Допълнителните изисквания, на които трябва да съответстват стандартните опорно-прикачни устройства, са дадени в точка 7.9.
 Направляващите клинове трябва да удовлетворяват изискванията, изброени в точка 7.8.
 7.1. Подходящи централни цапфи за опорно-прикачни устройства
 Опорно-прикачните устройства от клас G50 трябва да се проектират така, че да могат да се използват с централните цапфи от клас Н50 и заедно да отговарят на определените изисквания.
 7.2. Водачи
 Опорно-прикачните устройства трябва да имат водачи, които да осигуряват насочване на централната цапфа за нейното безопасно и правилно прикачване. Широчината на входа на водача за стандартна централна цапфа с диаметър 50 mm трябва да бъде не по-малка от 350 mm (вж. фигура 16).
 За малки нестандартни опорно-прикачни устройства от клас G50-X с максимална стойност за „D“, равна на 25 kN, широчината на входа на водача трябва да бъде най-малко 250 mm.
 Фигура 16
 Размери на стандартни опорно-прикачни устройства (вж. таблица 11)
 Фигура 16а
 Допустими отклонения за монтажните отвори на монтажните плочи за опорно-прикачни устройства от клас J (вж. точка 9.1 от настоящото приложение)
 Таблица 11
 Размери на стандартни опорно-прикачни устройства (вж. фигура 16)
 (в mm)
 Клас
 G50-1
 G50-2
 G50-3
 G50-4
 G50-5
 G50-6
 H
 140-159
 160-179
 180-199
 200-219
 220-239
 240-260
 7.3. Минимални ъгли на отклонение на опорно-прикачно устройство.
 В случай на прикачена централна цапфа, без опорно-прикачното устройство да е закрепено към превозното средство или монтажната плоча, но с отчитане на влиянието на болтовото закрепване, теглително-прикачното устройство трябва да позволява едновременно следните минимални стойности на ъглите за отклонение на централната цапфа:
 7.3.1.
 ± 90° около вертикалната ос


text:
(не се отнася за управляващите опорно-прикачни устройства);
 7.3.2.
 ± 12° около хоризонталната ос, перпендикулярна на посоката на движението. Този ъгъл може да не се спазва в извънпътни условия.
 7.3.3.
 Допуска се завъртане около надлъжната ос на ъгъл до ± 3°. При пълно отклонение на опорно-прикачното устройство обаче този ъгъл може да бъде по-голям, при условие че блокиращият механизъм осигурява ограничаването на завъртането до ± 3°.
 7.4. Заключващи устройства за предотвратяване на откачването на опорно-прикачните устройства.
 Опорно-прикачното устройство трябва да се блокира в затворено положение чрез две механични заключващи устройства, осигуряващи ефективно механично прикачване, всяко от които трябва да продължава да действа при отказ на другото.
 Основното заключващо устройство трябва да действа автоматично, а аварийното заключващо устройство може да бъде също автоматично или да се включва ръчно. Конструкцията на аварийното заключващо устройство може да бъде такава, че да позволява неговото действие заедно с основното и да осигурява ефективно механично прикачване, независимо от основното заключващо устройство. Включването на аварийното заключващо устройство трябва да бъде възможно само след правилното включване на основното заключващо устройство.
 Заключващите устройства не трябва да могат да се отварят по невнимание. Тяхното отваряне трябва да е възможно само в резултат на преднамерено действие на водача или оператора на превозното средство.
 Затвореното и блокирано положение на теглително-прикачното устройство трябва да се указва визуално с помощта на механично приспособление и трябва да е предвидена възможност за проверка на положението на механичното приспособление чрез напипване, например в тъмнината. Приспособлението трябва да указва включеното положение както на основното, така и на аварийното заключващо устройство, но е достатъчно да бъде указано затвореното положение само на едното заключващо устройство, ако в такъв случай едновременното затваряне на второто заключващо устройство се осигурява от самата конструкция.
 7.5. Работни устройства или освобождаващи механизми
 В затворено положение работните устройства или освобождаващите механизми трябва да са защитени срещу нежелано или случайно задействане. Заключващата система трябва да бъде такава, че разблокирането на теглително-прикачното устройство да може да се извършва само в резултат на преднамерено действие за отваряне на освобождаващите механизми.
 7.6. Окончателна обработка на повърхностите
 Повърхностите на опорната плоча и блокиращите механизми трябва да бъдат удобни функционално и прецизно обработени механично, чрез изковаване, отливане или щамповане.
 7.7. Изисквания за натоварване
 Всички опорно-прикачни устройства трябва да могат да преминат изпитванията, описани в приложение 6, точка 3.7.
 7.8. Направляващи клинове
 7.8.1.
 Размерите на направляващите клинове за управляване на полуремаркетата трябва да съответстват на показаните на фигура 17.
 Фигура 17
 Размери на направляващи клинове с пружинна опора
 7.8.2.
 Направляващите клинове трябва да осигуряват безопасно и правилно прикачване и имат пружинна опора. Коравината на пружината трябва да бъде избрана така, че да позволява прикачването на ненатоварено полуремарке, а при полуремарке с пълно натоварване направляващият клин да приляга плътно към страничната входна клинообразна повърхност на опорно-прикачното устройство по време на експлоатация. Откачването на опорно-прикачното устройство трябва да бъде възможно както с натоварено, така и с ненатоварено полуремарке.
 7.9. Специални изисквания към стандартните опорно-прикачни устройства:
 7.9.1.
 размерите трябва да съответстват на показаните на фигура 16 и в таблица 11.
 7.9.2.
 те трябва да съответстват и да бъдат


text:
изпитвани за стойност на D равна на 150 kN и стойност на U равна на 20 t.
 7.9.3.
 освобождаването трябва да се осигурява от ръчка, монтирана непосредствено на прикачното устройство.
 7.9.4.
 те трябва да се пригодени за ефективно управляване на полуремаркето с помощта на направляващи клинове — вж. точка 7.8.
 8. ЦЕНТРАЛНИ ЦАПФИ ЗА ОПОРНО-ПРИКАЧНИ УСТРОЙСТВА
 8.1.
 Размерите на централните цапфи за опорно-прикачни устройства от клас H50 (ISO 337) трябва да съответстват на показаните на фигура 18.
 Фигура 18
 Размери на централни цапфи за опорно-прикачни устройства от клас H50
 8.2.
 Централните цапфи трябва да могат да преминат изпитванията, описани в приложение 6, точка 3.9.
 9. МОНТАЖНИ ПЛОЧИ
 9.1.
 Монтажните плочи от клас J за опорно-прикачни устройства трябва да имат кръгли монтажни отвори, разположени както е показано на фигура 16а, ако са предназначени за стандартни опорно-прикачни устройства. Диаметърът на монтажните отвори обаче трябва да е 17 mm + 2,0 mm/– 0,0 mm. Тези отвори трябва да са кръгли, а не като процепи (вж. фигура 16а).
 9.2.
 Монтажните плочи за стандартни опорно-прикачни устройства трябва да са пригодени за ефективно управляване на полуремаркета (с направляващи клинове). Монтажните плочи за нестандартни опорно-прикачни устройства, които не са пригодени за ефективно управляване, трябва да имат съответната маркировка.
 9.3.
 Монтажните плочи за опорно-прикачни устройства трябва да могат да преминат изпитванията, описани в приложение 6, точка 3.8.
 10. ТЕГЛИТЕЛНО-ПРИКАЧНИ УСТРОЙСТВА ТИП „КУКА“
 10.1. Общи изисквания за теглително-прикачни устройства тип „кука“ от клас К:
 10.1.1.
 Всички теглително-прикачни устройства тип „кука“ от клас К трябва да могат да преминат изпитванията, предвидени в приложение 6, точка 3.5, и да съответстват на параметрите, дадени в таблица 13.
 10.1.2.
 Размерите на теглително-прикачните устройства тип „кука“ от клас К трябва да съответстват на дадените на фигура 19 и в таблица 12. Теглително-прикачните устройства от класовете К1 до К4 не са автоматични и са предназначени за използване само с ремаркета, чиято максимално допустима маса не е по-голяма от 3,5 t, а тези от класовете КА1 до КА3 са автоматични.
 Фигура 19
 Размери и ъгли на отклонение на теглително-прикачни устройства тип „кука“ от клас К
 10.1.3.
 Теглително-прикачните устройства тип „кука“ са предназначени за използване само с тороидални уши за тегличи и когато се използват с тороидални уши за теглич от клас L, теглително-прикачните устройства от клас К трябва да позволяват ъглите на отклонение, дадени в точка 10.2 от настоящото приложение.
 10.1.4.
 Теглително-прикачните устройства тип „кука“ от клас К трябва да се използват с тороидално ухо, осигуряващо минимална хлабина или свободно движение от 3 mm и максимална хлабина от 5 mm, когато ухото е ново. Подходящите уши за теглич трябва да бъдат заявени от производителя на теглително-прикачното устройство във формуляра за съобщение, показан в приложение 1.
 10.2. Теглително-прикачните устройства от клас К с прикачено тороидално ухо от клас L, но незакрепени към превозното средство, трябва да осигуряват неедновременно следните ъгли на отклонение — вж. също фигура 19:
 10.2.1.
 ± 90° хоризонтално около вертикалната ос на теглително-прикачното устройство;
 10.2.2.
 ± 40° вертикално около хоризонталната напречна ос на теглително-прикачното устройство;
 10.2.3.
 ± 20° завъртане около хоризонталната надлъжна осева линия


text:
на теглително-прикачното устройство.
 10.3. Автоматичните теглително-прикачни устройства тип „кука“ от клас К трябва да имат прикачна вилка, която е проектирана така, че да насочва ухото на теглича при навлизането му в прикачното устройство.
 10.4. Заключване за предотвратяване на откачване по невнимание:
 В затворено положение теглително-прикачното устройство трябва да се блокира с помощта на две заключващи устройства, осигуряващи ефективно механично прикачване, всяко от които трябва да продължава да действа при отказ на другото.
 Затвореното и блокирано положение на теглително-прикачното устройство трябва да бъде ясно указано от външната страна чрез механично приспособление. Трябва да е предвидена възможност за проверка на положението на механичното приспособление чрез напипване, например в тъмнината.
 Механичното приспособление трябва да показва затвореното положение на двете заключващи устройства (условие „И“).
 Достатъчно е обаче да бъде указано затвореното положение само на едното заключващо устройство, ако в такъв случай едновременното затваряне на второто заключващо устройство се осигурява от самата конструкция.
 10.5. Ръчки
 Ръчките трябва да бъдат проектирани за удобно използване със закръглени ръбове. Теглително-прикачното устройство не трябва за има остри ръбове или издатини в близост до ръчката, които могат да доведат до нараняване в процеса на експлоатация на теглително-прикачното устройство. Силата, необходима за отваряне на устройството, измерена без ухото на теглича, приложена перпендикулярно към ръчката по линията на действието не трябва да бъде по-голяма от 250 N.
 Таблица 12
 Размери на теглително-прикачни устройства тип „кука“ от клас К (вж. фигура 19)
 Клас
 K1
 K2
 K3
 K4
 KA1
 KA2
 KA3
 Забележки
 e1
 —
 83
 83
 120
 120
 140
 160
 ± 0,5
 e2
 —
 56
 56
 55
 55
 80
 100
 ± 0,5
 e3
 90
 —
 —
 —
 —
 —
 —
 ± 0,5
 d2
 17
 10,5
 10,5
 15
 15
 17
 21
 H13
 c
 3
 3
 3
 3
 3
 3
 3
 Мин.
 f
 130
 175
 175
 180
 180
 200
 200
 Макс.
 g
 100
 100
 100
 120
 120
 140
 200
 Макс.
 a
 45
 45
 45
 45
 45
 45
 45
 + 1,6/– 0,0
 L1
 120
 120
 120
 120
 250
 300
 300
 Макс.
 L2
 74
 74
 63
 74
 90
 90
 90
 Макс.
 L3
 110
 130
 130
 150
 150
 200
 200
 Макс.
 Таблица 13
 Параметри за теглително-прикачни устройства тип „кука“ от клас К
 Клас
 K1
 K2
 K3
 K4
 KA1
 KA2
 KA3
 D kN
 17
 20
 20
 25
 70
 100
 130
 Dc kN
 —
 —
 17
 20
 54
 70
 90
 S kg
 120
 120
 200
 250
 700
 900
 1 000
 V kN
 —
 —
 10
 10
 18
 25
 35
 11. СПЕЦИАЛНИ ТЕГЛИТЕЛНО-ПРИКАЧНИ УСТРОЙСТВА ОТ ТИПА С ТЕГЛИЧ — КЛАС Т
 11.1.
 Специалните теглително-прикачни устройства от типа с теглич от клас Т са предназначени за използване на специфични състави от превозни средства, например за превоз на автомобили. Тези превозни средства имат специални конструкции и може да е необходимо теглително-прикачните устройства да се монтират на специални и нетрадиционни места.
 11.2.
 Прикачните устройства от клас Т трябва да са ограничени за използване на ремаркета със средна ос и това ограничение трябва да е отбелязано във формуляра за съобщение, показан в приложение 1.
 11.3.
 Теглително-прикачните устройства от клас Т трябва да се одобряват като напасната


text:
двойка, при което откачването на теглително-прикачното устройство трябва да може да се извършва само в работилница при използване на инструменти, каквито обикновено няма в превозното средство.
 11.4.
 Теглително-прикачните устройства от клас Т не трябва да бъдат автоматични.
 11.5.
 Теглително-прикачните устройства от клас Т трябва да удовлетворяват съответните изисквания при изпитванията, дадени в приложение 6, точка 3.3, с изключение на тези от точка 3.3.4.
 11.6.
 Когато теглително-прикачното устройство е сглобено, но не е закрепено към превозното средство, то в нормално положение, съответстващо на това, когато е закрепено към превозното средство, трябва да осигурява едновременно следните ъгли на отклонение:
 11.6.1.
 ± 90° хоризонтално около вертикалната ос;
 11.6.2.
 ± 8° вертикално около хоризонталната напречна ос;
 11.6.3.
 ± 3° осово завъртане около хоризонталната надлъжна ос.
 12. ДИСТАНЦИОННИ СИГНАЛНИ УСТРОЙСТВА И УСТРОЙСТВА ЗА ДИСТАНЦИОННО УПРАВЛЕНИЕ
 12.1. Общи изисквания
 Дистанционните сигнални устройства и устройствата за дистанционно управление са разрешени само за автоматични теглително-прикачни устройства от класовете С50-Х и G50-Х.
 Дистанционните сигнални устройства и устройствата за дистанционно управление не трябва да възпрепятстват минималното свободно движение на прикаченото ухо на теглича или на прикаченото полуремарке. Те трябва да са поставени трайно закрепени към превозното средство.
 Всички дистанционни сигнални устройства и устройства за дистанционно управление попадат в обхвата на изискванията за изпитване и одобрение на теглително-прикачните устройства, заедно с всичките детайли на работните и предавателните устройства.
 12.2. Дистанционни сигнални устройства
 12.2.1.
 В случай на автоматично прикачване дистанционните сигнални устройства трябва да указват със светлинен сигнал прикаченото и блокирано с две заключващи устройства положение на теглително-прикачното устройство съгласно точка 12.2.2. В допълнение отворената позиция може да бъде указана, както е посочено в точка 12.2.3.
 Дистанционното сигнално устройство трябва автоматично да се включва и връща в изходно положение при всяко откачване и прикачване на прикачното устройство.
 12.2.2.
 Промяната от отворено към затворено с двойно блокиране положение трябва да се указва със зелен оптичен сигнал.
 12.2.3.
 Ако се указва отвореното и/или неблокираното положение, трябва да се използва червен оптичен сигнал.
 12.2.4.
 В случай че се сигнализира за осъществено автоматично прикачване, дистанционното сигнално устройство трябва да гарантира, че щифтът на теглително-прикачното устройство е достигнал крайно, двойно блокирано положение.
 12.2.5.
 В случай на неизправност в системата му дистанционното сигнално устройство не трябва да показва затворено и блокирано положение в процеса на прикачване, ако крайното положение не е достигнато.
 12.2.6.
 Разблокирането на един от двата блокиращи механизми трябва да води до изгасване на зеления оптичен сигнал и включване на червения оптичен сигнал (ако такъв е монтиран).
 12.2.7.
 Механичните индикатори, поставени непосредствено на теглително -прикачното устройство, трябва да бъдат запазени.
 12.2.8.
 За да не се отвлича вниманието на водача при нормално движение, трябва да бъде предвидена възможност за изключване на дистанционното сигнално устройство, но то трябва отново да се включва автоматично при всяко следващо откачване и прикачване на теглително-прикачното устройство — вж. точка 12.2.1.
 12.2.9.
 Уредите за управление и сигналните устройства на дистанционните сигнални устройства трябва да са монтирани в полезрението на водача и трябва да бъдат постоянно и ясно разпознавани.
 12.3. Дистанционно управление
 12.3.1.
 Ако се използва устройството за дистанционно управление, определено в точка 2.8


text:
от настоящото правило, то трябва също да има и дистанционното сигнално устройство, описано в точка. 12.2, което да указва поне отвореното положение на теглително-прикачното устройство.
 12.3.2.
 Трябва да бъде предвиден специален за целта прекъсвач (т.е. главен прекъсвач, лост или клапан), позволяващ да се осъществяват операциите по прикачване и откачване с помощта на устройството за дистанционно управление. Ако този главен прекъсвач не е разположен в кабината на водача, то трябва да бъде изключена възможността за свободен достъп до него на странични лица или той трябва да може да се блокира. Управлението на теглително-прикачното устройство от кабината на водача трябва да изключва възможността за задействане по невнимание, например като изисква управление с две ръце.
 Трябва да бъде предвидена възможност за проверка, дали теглително-прикачното устройство е отворено, с помощта на устройството за дистанционно управление.
 12.3.3.
 Ако дистанционното управление изисква външна сила за отваряне на теглително-прикачното устройство, то положението, при което външната сила действа върху теглително-прикачното устройство, трябва да се указва по съответния начин на водача. Това не е необходимо, ако външната сила може да действа само когато функционира дистанционното управление.
 12.3.4.
 Ако задвижващото устройство за отваряне на теглително-прикачното устройство с устройство за дистанционно управление е монтирано от външната страна на превозното средство, то трябва да се осигури възможност за наблюдение на пространството между прикачените превозни средства, но самото управление да се извършва извън това пространство.
 12.3.5.
 Единична функционална грешка или единична неизправност в работата на системата не трябва да води до случайно откачване на теглително-прикачното устройство при експлоатация в нормални пътни условия. Всяка неизправност в системата трябва да се указва пряко или веднага да се проявява при следващата операция, напр. чрез незадействане на системата.
 12.3.6.
 При неизправност на дистанционното управление трябва да бъде възможно аварийно отваряне на теглително-прикачното устройство поне по още един начин. Ако за това са необходими съответните инструменти, то те трябва да бъдат включени в комплекта инструменти на превозното средство. Изискванията по точка 3.6 от настоящото приложение не се прилагат за ръкохватките за управление, използвани изключително за отваряне на теглително-прикачното устройство в аварийна ситуация.
 12.3.7.
 Уредите за управление и сигналните устройства за дистанционно управление трябва постоянно и ясно да се разпознават.
 ПРИЛОЖЕНИЕ 6
 Изпитване на механичните теглително-прикачни устройства или техните части
 1. ОБЩИ ИЗИСКВАНИЯ ЗА ИЗПИТВАНИЯТА
 1.1.
 Образците на теглително-прикачните устройства трябва се изпитват както на якост, така и на функционално действие. Реални изпитвания се провеждат винаги, когато е възможно, но ако не е предвидено друго, органът за одобрение на типа или техническата служба могат да се откажат от провеждане на реални изпитвания на якост, когато простотата на конструкцията на образеца позволява аналитична проверка. Аналитичните проверки могат да се извършват за определяне на най-неблагоприятните условия. Във всички случаи аналитичните проверки трябва да осигуряват същото качество на получените резултати, както при динамичните или статичните изпитвания. В случай на съмнение предимство имат резултатите от реалните изпитвания.
 Вж. също точка 4.8 от настоящото правило.
 1.2.
 Проверката на якост на теглително-прикачните устройства се извършва чрез динамично изпитване (изпитване на издръжливост). В определени случаи може да са необходими допълнителни статични изпитвания (вж. точка 3 от


text:
настоящото приложение).
 1.3.
 Динамичното изпитване се провежда с натоварване близко до синусоидалното (знакопроменливо и/или пулсиращо) чрез серия от цикли на натоварване, в зависимост от материала. Не се допускат пукнатини или разрушаване.
 1.4.
 След провеждане на предписаните статични изпитвания се допуска само незначителна остатъчна деформация. Ако не е предвидено друго, то остатъчната пластична деформация след прекратяване на въздействието, не трябва да е по-голяма от 10 % от максималната деформация, измерена по време на изпитването. В случай че измерването на деформацията по време на изпитването крие опасност за лицето, провеждащо това изпитване, тази част от статичното изпитване може да не се провежда, при условие че същият параметър се проверява при други изпитвания, например при динамично изпитване.
 1.5.
 Определянето на допустимото натоварване при динамични изпитвания се основава на хоризонталната съставяща на силата, действаща по надлъжната ос на превозното средство, и на вертикалната съставяща на силата. Хоризонталните съставящи на силата, действащи перпендикулярно на надлъжната ос на превозното средство, и моментите не се отчитат, при условие че имат незначително влияние. Това опростяване не е валидно по отношение на процедурата на изпитване съгласно точка 3.10 от настоящото приложение.
 Ако конструкцията на теглително-прикачното устройство или неговото закрепване към превозното средство, или закрепването на допълнителни системи (като стабилизатори, тегличи за близко прикачване и др.) създават допълнителни сили или моменти, то органът за одобрение на типа или техническата служба могат да поискат провеждане на допълнителни изпитвания.
 Хоризонталната съставяща на силата, действаща по надлъжната ос на превозното средство, представлява теоретичната еталонна сила, определена чрез стойностите на D или Dc. Вертикалната съставяща на силата представлява, където е приложимо, статичното вертикално усилие S в точката на прикачване и допустимото вертикално усилие V или статичното вертикално усилие U в случай на опорно-прикачно устройство.
 1.6.
 Стойностите на параметрите D, Dc, S, V и U, на които се основават изпитванията и които са определени в точка 2.11 от настоящото правило, трябва да бъдат указани в информацията на производителя, дадена в заявлението за одобрение на типа — вж. формуляра за съобщение, показан в приложения 1 и 2.
 1.7.
 Всяко ефективно заключващо устройство, положението на което се поддържа от пружинна сила, трябва да остава надеждно в това положение под действието върху него на сила, приложена в най-неблагоприятна посока и еквивалентна на утроената маса на заключващия механизъм.
 2. ПРОЦЕДУРИ ЗА ИЗПИТВАНЕ
 В случай че се използва процедурата за изпитване съгласно точка 3.10 от настоящото приложение, точки 2.1, 2.2, 2.3 и 2.5 не са приложими.
 2.1.
 За провеждане на динамичните и статичните изпитвания образецът трябва да се постави на съответния стенд по такъв начин, че върху него да не действат каквито и да било допълнителни сили или моменти, освен определената за изпитването сила. При изпитване на знакопроменливо натоварване, посоката на прилаганата сила не трябва да се отклонява от указаното с повече от ± 1°. При пулсиращи и статични изпитвания ъгълът на прилагане на усилието трябва да се определя за постигане на максималната сила на изпитване. За това обикновено е необходимо поставянето на един шарнир в мястото на прилагане на силата (т.е. в точката на прикачване) и втори шарнир, на


text:
определено разстояние от първия.
 2.2.
 Честотата при изпитване не трябва да е по-голяма от 35 Hz. Избраната честота трябва да e разделена от резонансните честоти на изпитвателния стенд, заедно с монтираното за изпитване устройство. При асинхронно изпитване честотите на двете съставящи на силата трябва да се различават помежду си приблизително с 1 % или максимум до 3 %. За теглително-прикачни устройства, изработени от стомана, броят на циклите на натоварване е 2 × 106. За устройства, изработени от материали, различни от стомана, може да е необходим по-голям брой цикли. За откриване на каквито и да било пукнатини при изпитването се използва капилярен метод на дефектоскопия или друг еквивалентен метод.
 2.3.
 При изпитвания с пулсиращо натоварване силата за изпитване трябва да се изменя в границите от максималната си стойност до по-малка от нея минимална стойност, която не трябва да бъде по-голяма от 5 % от максималната стойност на силата за изпитване, освен ако в процедурата за изпитване не е предвидено друго.
 2.4.
 При статични изпитвания, различни от специалните изпитвания, предвидени в точка 3.2.3 от настоящото приложение, силата за изпитване трябва да се прилага плавно и бързо и да се поддържа в продължение най-малко на 60 секунди.
 2.5.
 Изпитваните теглително-прикачни устройства или техни части обикновено трябва да се монтират на стенда максимално здраво и в положение, съответстващо на това, при което ще бъдат използвани на превозното средство. Трябва да се използват закрепващите устройства, определени от производителя или заявителя, за закрепване на теглително-прикачното устройство или частта към превозното средство и/или такива със същите механични характеристики.
 2.6.
 Теглително-прикачните устройства или елементи трябва да се изпитват във вида, при който се използват в пътни условия. По преценка на производителя обаче и със съгласието на техническата служба еластичните компоненти могат да бъдат изолирани, ако това се изисква от процедурата за изпитването и ако това по никакъв начин не води до нереални резултати от изпитването.
 Еластичните компоненти, които се прегряват в процеса на тези ускорени процедури на изпитване, могат да бъдат заменени с други по време на изпитването. Натоварванията при изпитването могат да бъдат прилагани с помощта на специални устройства без хлабина.
 3. СПЕЦИФИЧНИ ИЗИСКВАНИЯ ПРИ ИЗПИТВАНЕ
 В случай че се използва процедурата за изпитване съгласно точка 3.10 от настоящото приложение, точки 3.1.1—3.1.6 не са приложими.
 3.1. Сферични накрайници и носачи
 3.1.1. Механичните теглително-прикачни устройства със сферични накрайници могат да бъдат от следните типове:
 i)
 сферични накрайници тип моноблок, включително устройства с демонтируеми сферични накрайници, които не са взаимозаменяеми (вж. фигури 20а и 20б);
 ii)
 сферични накрайници, съдържащи детайли, които могат да бъдат демонтирани (вж. фигури 20в, 20г и 20д),
 iii)
 носачи без сферични накрайници (вж. фигура 20е).
 Фигура 20
 Схеми на носачи от сферичен тип
 3.1.2. Основното изпитване е динамично изпитване на издръжливост. Изпитваният образец се състои от сферичен накрайник, стебло и монтажни приспособления, необходими за закрепване на сглобения образец в комплект към превозното средство. Сферичният накрайник и носачът трябва да са закрепени здраво към стенд за изпитване, позволяващ прилагането на знакопроменлива сила, в положение съответстващо на действителното при използване.
 3.1.3. Положението на точките на закрепване на


text:
сферичния накрайник и носача се определя от производителя на превозното средство (вж. точка 5.3.2 от настоящото правило).
 3.1.4. Устройствата, представени за изпитване, трябва да имат всички детайли и конструктивни особености, които могат да окажат влияние върху якостните показатели (напр. планка за щепселна кутия, маркировка и др.). Образецът за изпитване трябва да включва всички детайли заедно до точките на закрепване или монтаж на превозното средство. Геометричното положение на сферичния накрайник и точките на закрепване на теглително-прикачното устройство спрямо базова линия трябва да се определят от производителя на превозното средство и да се отбележат в протокола от изпитването. Всички възможни положения на точките на закрепване спрямо базовата линия, за които производителят на теглещото превозно средство трябва да предостави цялата необходима информация на производителя на теглещо устройство, трябва да се възпроизведат на стенда за изпитване.
 3.1.5. Образецът, монтиран на стенда за изпитване, трябва да бъде подложен на изпитване със знакопроменливо натоварване под ъгъл спрямо сферичния накрайник, показан на фигура 21 или 22.
 Посоката на силата за изпитване, под съответния ъгъл, се определя на базата на относителното положение по вертикалата между хоризонтална базова линия, минаваща през центъра на сферичния накрайник, и хоризонтална линия, минаваща през най-високата и най-близката точка на закрепване на теглително-прикачното устройство по отношение на центъра на сферичния накрайник, измервана съответно спрямо хоризонталната и вертикалната напречна равнина през центъра на сферичния накрайник. Ако линията през точката на закрепване минава над хоризонталната базова линия, то изпитването се провежда под ъгъл α = + 15° ± 1°, а ако тя минава отдолу, изпитването се провежда под ъгъл α = – 15° ± 1° (вж. фигура 21). Точките на закрепване, използвани за определяне на ъгъла за изпитване, трябва да съответстват на точките, заявени от производителя на превозното средство, и трябва да предават значителни теглителни сили към конструкцията на теглещото превозно средство.
 Този ъгъл е определен при отчитане на вертикалното статично и динамично усилие и се отнася само за допустимо статично вертикално усилие не по-голямо от:
 S = 120 × D [N]
 Когато статичното вертикално усилие е по-голямо от изчисленото горе, ъгълът и в двата случая трябва да се увеличи до 20°.
 Динамичното изпитване трябва да се провежда със следната сила:
 Fhs res = ± 0,6 D
 3.1.6. Процедурата за изпитване се прилага за различни типове теглително-прикачни устройства (вж. точка 3.1.1 от настоящото приложение), както следва:
 3.1.6.1.
 сферични накрайници тип моноблок, включително устройства с демонтируеми сферични накрайници, които не са взаимозаменяеми (вж. фигури 20а и 20б);
 3.1.6.1.1.
 изпитването на якост за устройствата, показани на фигури 20а и 20б, трябва да се проведе съгласно изискванията от точка 3.1.5.
 Фигура 21
 Ъгли на прилагане на силата за изпитване
 Фигура 22
 Ъгли на прилагане на силата за изпитване
 3.1.6.2.
 сферични накрайници, детайлите на които могат да се демонтират.
 Определени са следните категории:
 а)
 носач и сферичен накрайник (вж. фигура 20в),
 б)
 носач и сферичен накрайник с общо закрепване (вж. фигура 20г),
 в)
 носач с демонтируем сферичен накрайник (вж. фигура 20д),
 г)
 носач без сферичен накрайник (вж. фигура 20е).
 3.1.6.2.1.
 Изпитванията на якост за устройствата, показани на фигури от 20в


text:
до 20е, трябва да се провеждат съгласно изискванията от точка 3.1.5. Размерите е и f трябва да бъдат с допуск ± 5 mm и да бъдат записани в протокола от изпитването.
 Изпитването на носача (вж. фигура 20е) трябва да се провежда с монтиран сферичен накрайник (върху опора). Отчита се само резултатът от изпитването, получен на носача между точките на закрепване и монтажната повърхност на опората на сферичния накрайник.
 Размерите е и f трябва да бъдат с допуск ± 5 mm и да бъдат определени от производителя на теглително-прикачното устройство.
 3.1.6.3.
 Теглително-прикачни устройства с променливи размери е и f за демонтируеми и взаимозаменяеми сферични накрайници — вж. фигура 22.
 3.1.6.3.1.
 Изпитванията на якост за такива носачи трябва да се провеждат в съответствие с изискванията на точка 3.1.5.
 3.1.6.3.2.
 Ако при съгласие между производителя и органа за одобрение на типа или техническата служба бъде определена конфигурация за най-неблагоприятния случай, то е достатъчно изпитването да се проведе само с тази конфигурация.
 В противен случай трябва да бъдат изпитани няколко положения на сферичния накрайник в рамките на опростена програма за изпитване съгласно точка 3.1.6.3.3.
 3.1.6.3.3.
 При опростена програма за изпитване стойностите на f трябва да са в граници между fmin и fmax, като разликата не трябва да е по-голяма от 100 mm. За отчитане на всички възможни положения на сферичния накрайник, в разстоянието по хоризонталата спрямо опорната повърхност и по вертикалата чрез f (от fmin до fmax), се изпитват две устройства:
 i)
 едно устройство със сферичен накрайник в горно положение (fmax), и
 ii)
 едно устройство със сферичен накрайник в долно положение (fmin).
 Ъгълът на прилагане на силата за изпитване, положителен или отрицателен, трябва да варира в зависимост от положението на хоризонталната базова линия, минаваща през центъра на сферичния накрайник, спрямо успоредната линия, минаваща през най-високата и най-близка точка на закрепване на теглително-прикачното устройство. Използваните ъгли са показани на фигура 22.
 3.1.7. В случай че демонтируемите сферични накрайници се закрепват чрез монтажни елементи, различни от такива с резбово съединение, като например чрез пружинни скоби, и когато в процеса на динамично изпитване не се проверява ефективното механично захващане, тогава монтажните елементи трябва да се подложат на статично изпитване, при което силата се прилага в подходящата посока към сферичния накрайник или към монтажните елементи, осигуряващи ефективно механично прикачване. Когато монтажните елементи, предназначени за ефективно механично прикачване, поддържат сферичния накрайник вертикално, то към него се прилага статична вертикална сила, насочена нагоре със стойност, равна на D. Когато монтажните елементи, предназначени за ефективно механично прикачване, поддържат сферичния накрайник чрез напречна хоризонтална конструкция, то към него се прилага статична сила в напречна посока със стойност, равна на 0,25 D. Трябва да бъде изключена възможността за неизправност или деформация на механичното теглително устройство, която може да се отрази отрицателно върху неговото функциониране.
 3.1.8. Точките на закрепване на аварийното теглително-прикачно устройство, споменато в приложение 5, точка 1.5, трябва да издържат на действието на хоризонтална статична сила, еквивалентна на 2D с максимална стойност от 15 kN. В случай, че е предвидена отделна точка на закрепване на осигурително въже, тя трябва да издържа на


text:
действието на хоризонтална статична сила, равна на D.
 3.2. Прикачни глави
 3.2.1. Основното изпитване е изпитването на издръжливост със знакопроменлива сила, следвано от статично изпитване (изпитване при повдигане) на същия образец.
 3.2.2. Динамичното изпитване трябва да се провежда със сферичен накрайник от клас А, който има достатъчна якост. Сферичният накрайник и прикачната глава се монтират на стенда съгласно инструкцията на производителя в положение, което съответства на това при нормална експлоатация. Трябва да се изключи всякаква възможност за действие на допълнителни сили върху образеца освен силата за изпитване. Силата за изпитване трябва да се прилага по направление на линията, минаваща през центъра на сферичния накрайник и наклонена назад и надолу под ъгъл 15° (вж. фигура 23). Изпитването на издръжливост трябва да се провежда чрез прилагане към образеца на следната сила на изпитване:
 Fhs res w = ± 0,6 D
 Когато вертикалната сила, съответстваща на максимално допустимата статична маса, S е по-голяма от 120 D, ъгълът на изпитването се увеличава на 20°.
 Фигура 23
 Динамично изпитване
 3.2.3. Трябва също да бъде проведено и статично изпитване за разкачване. Използваният сферичен накрайник трябва да бъде с диаметър между 49,00 mm и 49,13 mm, което съответства на износен сферичен накрайник. Силата за разкачване Fa трябва да бъде приложена перпендикулярно едновременно на напречната и надлъжната ос през центъра на прикачната глава, като се увеличава плавно и бързо до стойност равна на:
 Fa = g (C + S/1 000) kN
 и се поддържа в продължение на 10 секунди.
 Прикачната глава не трябва да се откача от сферичния накрайник и нито една от частите на прикачната глава не трябва да получава остатъчна деформация, която може да повлияе отрицателно върху нейните функционални възможности.
 3.3. Теглително-прикачни устройства тип „вилка“ и теглещи греди
 3.3.1. Изпитваният образец се подлага на изпитване на издръжливост. Теглително-прикачното устройство трябва да бъде оборудвано с всички елементи, необходими за закрепването му към превозното средство. Всички междинни устройства между теглително-прикачното устройство тип „вилка“ и рамата на превозното средство (т.е. теглещи греди) трябва да се изпитват под действието на същите сили, както и теглително-прикачното устройство. При изпитването на теглещи греди, предназначени за стандартни теглително-прикачни устройства тип „вилка“, вертикалното усилие трябва да се прилага на разстояние от вертикалната равнина на точките на закрепване, съответстващо на положението на стандартното теглително-прикачно устройство.
 3.3.2. Теглително-прикачни устройства тип „вилка“ за шарнирни тегличи (S = 0)
 Динамичното изпитване трябва да се провежда чрез прилагане на хоризонтална знакопроменлива сила Fhw = ± 0,6 D, действаща по линия, успоредна на земната повърхност, в средната надлъжна равнина на теглещото превозно средство и минаваща през центъра на щифта.
 3.3.3. Теглително-прикачни устройства тип „вилка“, предназначени за използване с ремаркета със средна ос (S > 0).
 3.3.3.1.
 За ремаркета със средна ос и маса не по-голяма от 3,5 t:
 Теглително-прикачните устройства тип „вилка“, предназначени за използване с ремаркета със средна ос и маса не по-голяма от 3,5 t, трябва да се изпитват по същият начин както и сферичните накрайници и носачите, описан в точка 3.1 от настоящото приложение.
 3.3.3.2.
 За ремаркета със средна ос и маса по-голяма от 3,5 t:
 Силите


text:
за изпитване се прилагат към образеца както в хоризонтална, така и във вертикална посока в процеса на асинхронно изпитване на издръжливост. Линията на действие в хоризонтално направление трябва да бъде успоредна на земята и да лежи в средната надлъжна равнина на превозното средство и да минава през центъра на щифта. Линията на действие във вертикално направление трябва да е перпендикулярна на хоризонталната равнина на действие и да преминава по надлъжната осева линия на щифта.
 Положението на елементите за закрепване на теглително-прикачното устройство тип „вилка“ и ухото на теглича на стенда за изпитване трябва да съответства на това, предназначено за тяхното закрепване към превозното средство, указано в инструкцията на производителя.
 Трябва да се прилагат се следните сили за изпитване:
 Таблица 14
 Сили за изпитване
 Сила за изпитване
 Средна стойност (kN)
 Амплитуда (kN)
 Хоризонтална сила
 0
 ± 0,6 Dc (вж. забележката)
 Вертикална сила
 S × g/1 000
 ± 0,6 V (вж. за бележката)
 Забележка: В случай на специални теглително-прикачни устройства тип „вилка“ от клас Т, тези стойности трябва да бъдат намалени до ± 0,5Dc и ± 0,5 V.
 Вертикалните и хоризонталните съставящи трябва да имат синусоидална форма и да се прилагат асинхронно, като разликата между техните честоти на приложение трябва да бъде в граници от 1 % до 3 %.
 3.3.4. Статично изпитване на заключващото устройство на щифта на теглително-прикачното устройство.
 За теглително-прикачните устройства тип „вилка“ е необходимо също да бъде проведено изпитване на ключалките на всички заключващи устройства чрез прилагане на статична сила, равна на 0,25 D, в посока на тяхното отваряне. При изпитването ключалката не трябва да се отворя и не трябва да се поврежда. За цилиндрични щифтове на теглително-прикачното устройство е достатъчно да се прилага сила, равна на 0,1 D.
 3.4. Уши на теглича
 3.4.1. Ушите на теглича трябва да бъдат подложени на същото динамично изпитване, както за теглително-прикачните устройства тип „вилка“. Ушите на теглича, използвани само за ремаркета с шарнирни тегличи, позволяващи свободно вертикално отклонение, трябва да се подлагат на въздействието на знакопроменлива сила, както е указано в точка 3.3.2. Ушите на теглича, предназначени за използване и на ремаркета със средна ос, трябва да се изпитват по същият начин, както прикачните глави за сферичен накрайник (точка 3.2), за ремарке с масата С не по-голяма от 3,5 t, и по същият начин, както теглително-прикачните устройства тип „вилка“ (точка 3.3.3.2), ако масата на ремаркетата със средна ос е по-голяма от 3,5 t.
 3.4.2. Тороидалните уши от клас L се изпитват по същият начин, както и стандартните уши на теглича.
 3.4.3. Изпитването на ушите на теглича трябва да се провежда по такъв начин, че променливата сила да действа също и на детайлите, използвани за закрепване на ушите към теглича. Всички еластични междинни елементи трябва да са свити.
 3.5. Теглително-прикачни устройства тип „кука“
 3.5.1. Теглително-прикачните устройства тип „кука“ от клас К трябва да издържат на динамичното изпитване, дадено в точка 3.5.2 от настоящото приложение.
 3.5.2. Динамично изпитване:
 3.5.2.1.
 Динамичното изпитване се провежда чрез прилагане на пулсираща сила при използване на тороидално ухо от клас L, като теглително-прикачното устройство се закрепва с всички


text:
необходими детайли, както при монтирането му на превозното средство. При съгласуване с органа за одобрение на типа или техническата служба обаче всички еластични елементи могат за бъдат блокирани.
 3.5.2.2.
 За теглително-прикачни устройства тип „кука“, предназначени за използване на ремаркета с шарнирен теглич, където вертикалното усилие върху теглително-прикачното устройство S е равно на нула, силата за изпитване трябва да се прилага в хоризонтална посока, за симулиране на силата на опън върху куката, и да се изменя в граници между 0,05 D и 1,00 D.
 3.5.2.3.
 За теглително-прикачни устройства тип „кука“, предназначени за използване на ремаркета със средна ос, силата за изпитване трябва да е резултантната на хоризонталните и вертикалните сили върху теглително-прикачното устройство и да бъде приложена под ъгъл -α, което означава надолу и назад (вж. фигура 21) и който е равен на изчисления ъгъл на резултантната на хоризонталните и вертикални сили, действащи върху теглително-прикачното устройство. Силата, Fhs res се изчислява по следната формула:
 където и
 3.5.2.4.
 Приложената сила трябва да се изменя в граници между 0,05 Fhs res и 1,00 Fhs res.
 3.5.3. Статично изпитване на заключващото устройство на теглително-прикачното устройство.
 За теглително-прикачните устройства тип „вилка“ е необходимо също да бъде проведено изпитване на ключалките на всички заключващи устройства чрез прилагане на статична сила, равна на 0,25 D, в посока на тяхното отваряне. При изпитването ключалката не трябва да се отваря и не трябва да се поврежда.
 3.6. Тегличи
 3.6.1. Тегличите се изпитват по същият начин, както ушите на теглича (вж. точка 3.4). Органът за одобрение на типа или техническата служба може да се откаже от провеждане на изпитването на издръжливост, ако простотата на конструкцията позволява аналитична проверка на якостните показатели на теглича. Силите, необходими за аналитична проверка на теглич за ремаркета със средна ос и маса С, не по-голяма от 3,5 t, трябва да са по стандарта ISO 7641/1:1983. Силите, необходими за аналитична проверка на теглич за ремаркета със средна ос и маса С, по-голяма от 3,5 t, трябва да се изчисляват по следната формула:
 Fsp = (g × S/1 000) + V
 където амплитудата на силата V е както дадената в точка 2.11.4 от настоящото правило.
 Допустимите напрежения, определени на базата на проектната маса за ремаркета с пълна маса С, по-голяма от 3,5 t, трябва да съответстват на точка 5.3 от стандарта ISO 7641/1:1983. За огънати тегличи (напр. тип лебедова шия) и за шарнирни тегличи трябва да се вземе предвид хоризонтална съставяща на силата Fhp= 1,0 × D.
 3.6.2. За шарнирни тегличи за ремаркета, позволяващи свободно отклонение във вертикалната равнина, освен изпитванията на издръжливост или аналитична проверка на якост, трябва да се провери и устойчивостта на деформации, аналитично или чрез изпитване под действието на сила, равна на 3,0 × D. Допустимите напрежения при аналитична проверка съответстват на тези по точка 5.3 от стандарта ISO 7641/1:1983.
 3.6.3. В случай на ремаркета с управляеми оси, трябва да се провери якостта на огъване на теглича в хоризонталната равнина, аналитично или чрез изпитване. Хоризонталната странична статична сила трябва да се приложи в точката на прикачване. Стойността на тази сила трябва да бъде


text:
избрана така, че спрямо центъра на предната ос да действа момент равен на 0,6 × Av × g (kNm). Допустимите напрежения трябва да са в съответствие с точка 5.3 от стандарта ISO 7641/1:1983.
 Когато обаче управляемите оси са две (тандем), образуващи предна талига, моментът трябва да бъде увеличен на 0,95 × Av × g (kNm).
 3.7. Опорно-прикачни устройства
 3.7.1. Основните изпитвания на якост са динамично изпитване и статично изпитване (изпитване чрез повдигане). Опорно-прикачните устройства, предназначени за управление на полуремаркета, трябва да бъдат подложени на допълнително статично изпитване (изпитване на огъване). За целите на изпитванията опорно-прикачните устройства трябва да бъдат оборудвани с всички закрепвания, необходими за монтирането им на превозното средство. Начинът на закрепване трябва да бъде същия като този, който се използва при монтиране на самото превозно средство. Не се допуска използването на аналитичен метод като алтернативен на реалното изпитване.
 3.7.2. Статични изпитвания
 3.7.2.1.
 Стандартните опорно-прикачни устройства, проектирани за използване с направляващ клин или подобно устройство за управление на полуремаркета (вж. точка 2.7 от настоящото правило), трябва да бъдат подложени на проверка на якост чрез статично изпитване на огъване, в работния обхват на направляващото устройство с едновременно натоварване на опорното-прикачно устройство. Максимално допустимото вертикално усилие U трябва да бъде приложено върху опорно-прикачното устройство в работно положение с помощта на твърда плоча с необходимата големина, за да покрие изцяло теглително-прикачното устройство.
 Резултантната на приложеното натоварване трябва да преминава през центъра на хоризонталния шарнир на опорно-прикачното устройство.
 Едновременно към страничните работни повърхности на направляващия клин трябва да бъде приложена хоризонтална странична сила, необходима за управлението на полуремаркето. Големината на тази сила и посоката на действието ѝ трябва да бъдат избрани така, че спрямо оста на централната цапфа да действа момент, равен на 0,75 m × D, създаван от сила, действаща с рамо с дължина, равна на 0,5 m ± 0,1 m. Допуска се остатъчна пластична деформация до 0,5 % за всички номинални размери. Не се допускат никакви пукнатини.
 3.7.2.2.
 Всички опорно-прикачни устройства трябва да бъдат подложени на статично изпитване чрез повдигане. След прилагането на повдигаща сила Fa = g.U опорната плоча не трябва да има никакви значителни остатъчни деформации на огъване, по-големи от 0,2 % спрямо нейната широчина.
 В случай на стандартни опорно-прикачни устройства от клас G50 и подобни теглително-прикачни устройства със същия диаметър на централната цапфа, действието на повдигаща сила Fa = g × 2,5 U не трябва да води до разкачването на централната цапфа от теглително-прикачното устройство. В случай на нестандартни теглително-прикачни устройства, при които диаметърът на централната цапфа е по-голям от 50 mm, например теглително-прикачни устройства с централна цапфа с диаметър 90 mm, големината на повдигащата сила трябва да бъде: Fa = g × 1,6 U с минимална стойност 500 kN.
 Силата трябва да се прилага с помощта на лост, единият край на който се опира върху опорната плоча, а другият е повдигнат и е на разстояние 1,0—1,5 m от центъра на централната цапфа на теглително-прикачното устройство — вж. фигура 24.
 Рамото на лоста трябва да е под ъгъл от 90o спрямо направлението на влизането на централната цапфа в


text:
теглително-прикачното устройство. Ако най-неблагоприятното положение е очевидно, то изпитването трябва да се провежда именно в това положение. Ако е трудно да се определи най-неблагоприятното положение, то органът за одобрение на типа или техническата служба трябва да вземат решение от коя страна да се проведе изпитването. Достатъчно е само едно изпитване.
 Фигура 24
 Изпитване на опорно-прикачни устройства чрез повдигане
 3.7.3. Динамични изпитвания
 Опорно-прикачно устройство, монтирано на изпитателен стенд, трябва да бъде подложено на знакопроменливо натоварване (асинхронно динамично изпитване) с помощта на знакопроменливи хоризонтални сили и пулсиращи вертикални сили, действащи едновременно.
 3.7.3.1.
 В случай на опорно-прикачни устройства, които не са предназначени за управление на полуремаркета, трябва да бъдат използвани следните сили:
 хоризонтална: Fhw = ± 0,6 × D;
 вертикална: FsO = g × 1,2 U.
 FsO = g × 0,4 U
 Тези две сили трябва да бъдат приложени в средната надлъжна равнина на превозното средство, като линиите на действието и на двете сили FsO и FsU трябва да преминават през центъра на централната цапфа на теглително-прикачното устройство.
 Вертикалната сила се променя в граници от + g × 1,2 U до + g × 0,4 U, а хоризонталната сила — в граници между ± 0,6 D.
 3.7.3.2.
 В случай на опорно-прикачни устройства, които са предназначени за управление на полуремаркета, трябва да бъдат използвани следните сили:
 хоризонтална: Fhw = ± 0,675 D;
 вертикална: FsO и FsU, както в точка 3.7.3.1.
 Линиите на действие на силите са дадените в точка 3.7.3.1.
 3.7.3.3.
 За динамичното изпитване на опорно-прикачни устройства между седлото и опорната плоча на полуремаркето трябва да се нанесе подходяща смазка, която да осигури максимален коефициент на триене μ ≤ 0,15.
 3.8. Монтажни плочи за опорно-прикачни устройства
 Монтажните плочи трябва да бъдат подложени на същите динамични изпитвания като описаните в точка 3.7.3 и на статичните изпитвания, описани в точка 3.7.2, за опорно-прикачни устройства. За монтажните плочи е достатъчно да се проведе изпитване чрез повдигане само от едната страна. Изпитването трябва да се основава на максималната проектна монтажна височина за теглително-прикачното устройство, максималната проектна широчина и минималната проектна дължина на монтажната плоча. Не е необходимо провеждането на това изпитване, ако монтажната плоча е идентична с плоча, която вече го е преминала, с изключение на случаите, когато тя е по-тясна и/или по-дълга и общата ѝ височина е по-малка. Не се допуска използването на аналитичен метод като алтернативен на реалното изпитване.
 3.9. Централни цапфи на полуремаркета за опорно-прикачни устройства
 3.9.1. Образец, монтиран на изпитвателен стенд, трябва да бъде подложен на динамично изпитване със знакопроменливо натоварване. Изпитването на централната цапфа не се комбинира с това на опорно-прикачното устройство. Изпитването трябва да се провежда по такъв начин, че силата да бъде приложена също и към елементите, необходими за закрепването на централната цапфа към полуремаркето. Не се допуска използването на аналитичен метод като алтернативен на реалното изпитване.
 3.9.2. Динамичното изпитване със знакопроменлива хоризонтална сила Fhw = ± 0,6 D се провежда върху централна цапфа в работно положение.
 Линията на действието на силата трябва да преминава през центъра на най-малкия диаметър на цилиндричната част на цапфата, който за щифт от клас Н50


text:
е равен на 50,8 mm (вж. приложение 5, фигура 18).
 3.10. Алтернативно изпитване на издръжливост за сферични накрайници и носачи със стойност D ≤ 14 kN.
 Като алтернатива на процедурата на изпитване, описана в точка 3.1, сферичните накрайници и носачите със стойност D ≤ 14 kN могат да бъдат изпитвани при следните условия.
 3.10.1. Въведение
 Описаното по-долу изпитване на издръжливост се състои от изпитване на няколко оси с три посоки на натоварващото усилие при едновременно прилагани усилия, определени максимални амплитуди и съответстващи стойности за умората (стойности на големината на натоварващото усилие според определението, дадено по-долу).
 3.10.2. Изисквания при изпитванията
 3.10.2.1.
 Определение на големината на натоварването
 Големината на натоварването е скалар, който дава влиянието на зависимостта на еднократно натоварване от времето, като се отчитат аспекти на умората (еднаква с натрупването на дефекти). За натрупването на дефектите се използва основното правило на Майнер. За тяхното определяне се вземат предвид амплитудите на натоварването и броят на повторенията за всяка амплитуда (ефектът от средните натоварвания не се взема предвид).
 Кривата S-N (крива на Баскен) представя зависимостта между амплитудите на натоварването и броя на повторенията (SA,i vs. Ni). Тя има постоянен наклон k в двойнологаритмична диаграма (т.е. всяка амплитуда/приложено усилие на изпитване SA,i се прилагат за ограничен брой цикли Ni). Кривата представлява теоретичната граница на умората за анализираната структура.
 Зависимостта на характеристиките на натоварването от времето се представя под формата на двойна диаграма, показваща зависимостта между амплитудата на натоварването и броя на повторенията (SA,i vs. ni). Сумата на отношението ni/Ni за всички степени на амплитудата SA,i е равна на големината на натоварването.
 3.10.2.2.
 Необходима големина на натоварването и максимални амплитуди
 Трябва да се разгледа следната координатна система:
 посока х
 :
 надлъжна посока/обратна на посоката на движение;
 посока у
 :
 надясно от посоката на движение;
 посока z
 :
 вертикално нагоре.
 Зависимостта на характеристиките на натоварването от времето може да бъде изразена, като се следват междинните посоки на базата на основните посоки (x, y, z), отчитайки следните равенства (α = 45°; α’ = 35,2°):
 Fxy(t) = Fx(t) × cos(α) + Fy(t) × sin(α)
 Fxz(t) = Fx(t) × cos(α) + Fz(t) × sin(α)
 Fyz(t) = Fy(t) × cos(α) + Fz(t) × sin(α)
 Fxyz(t) = Fxy(t) × cos(α’) + Fz(t) × sin(α’)
 Fxzy(t) = Fxz(t) × cos(α’) – Fz(t) × sin(α’)
 Fyzx(t) = Fyz(t) × cos(α’) – Fx(t) × sin(α’)
 Големината на натоварването във всяка посока (също и в комбинациите от посоки) се изчислява съответно като сумата на отношението ni/Ni за всички нива на амплитудата, определени в съответната посока.
 За да се докаже минималната издръжливост на умора на устройството, подлежащо на одобрение на типа, изпитването на издръжливост трябва да даде поне следните стойности за големината на натоварването:
 Големина на натоварването (1 kN ≤ D ≤ 7 kN)
 Големина натоварването (7 kN < D ≤ 14 kN)
 Големина на натоварването x
 0,0212
 0,0212
 Големина на натоварването y
 линейна регресия между:
 D = 1 kN: 7,026 e-4; D = 7 kN: 1,4052 e-4
 1,4052 e-4
 Големина на натоварването z
 1,1519 e-3
 1,1519 e-3
 Големина на натоварването xy
 линейна регресия между:
 D


text:
= 1 kN: 6,2617 e-3; D = 7 kN: 4,9884 e-3
 4,9884 e-3
 Големина на натоварването xz
 9,1802 e-3
 9,1802 e-3
 Големина на натоварването yz
 линейна регресия между:
 D = 1 kN: 7,4988 e-4; D = 7 kN: 4,2919 e-4
 4,2919 e-4
 Големина на натоварването xyz
 линейна регресия между:
 D = 1 kN: 4,5456 e-3; D = 7 kN: 3,9478 e-3
 3,9478 e-3
 Големина на натоварването xzy
 линейна регресия между:
 D = 1 kN: 5,1977 e-3; D = 7 kN: 4,3325 e-3
 4,3325 e-3
 Големина на натоварването yzx
 линейна регресия между:
 D = 1 kN: 4,5204 e-3; D = 7 kN: 2,9687 e-3
 2,9687 e-3
 За получаването на зависимостта на натоварващото усилие от времето, базирана на гореспоменатите стойности на големината на натоварващото усилие, наклонът трябва да бъде k = 5 (вж. определението е точка 3.10.2.1). Кривата на Баскен трябва да минава през точката с амплитуда SA = 0,6 × D при брой на циклите N = 2 × 106.
 Статичното вертикално натоварване S (определено в точка 2.11.3 от настоящото правило) върху теглително-прикачното устройство, заявено от производителя, трябва да бъде добавено към вертикалните натоварвания.
 По време на изпитването максималните амплитуди не трябва да надвишават следните стойности:
 надлъжно Fx [–]
 странично Fy [–]
 вертикално Fz [–]
 Максимално
 +1,3 × D
 + 0,45 × D
 + 0,6 × D + S
 Минимално
 – 1,75 × D
 – 0,45 × D
 – 0,6 × D + S
 Пример за зависимост на натоварването от времето, която изпълнява тези изисквания, е даден на електронен адрес:
 http://www.unece.org/trans/main/wp29/wp29wgs/wp29grrf/grrf-reg55.html
 3.10.3. Условия на изпитването
 Теглително-прикачното устройство трябва да бъде закрепено на неподвижен стенд за изпитване или на превозно средство. За получаването на сигнал на зависимостта от времето в три посоки трябва три изпълнителни механизма да въвеждат и управляват едновременно съставящите усилия: Fx (в надлъжна посока), Fy (в странична посока) и Fz (във вертикална посока). В други случаи броят и местоположението на изпълнителните механизми могат да бъдат избрани от производителя и техническите служби по взаимно съгласие. Във всеки случай изпитвателното съоръжение трябва да позволява едновременното прилагане на необходимите усилия, за да се достигнат стойностите на големината на натоварването, необходими съгласно точка 3.10.2.2.
 Всички болтове трябва да бъдат затегнати със затягащ момент, посочен от производителя.
 3.10.3.1. Теглително-прикачно устройство, монтирано на твърда опора:
 Точките на закрепване на теглително-прикачното устройство не трябва да се намират на повече от 1,5 mm от базовите точки за „натоварване-0“ при прилагането на максималните и минималните усилия Fx, Fy, Fz, както и на всяко от тях поотделно, върху точката на прикачване.
 3.10.3.2. Теглително-прикачно устройство, монтирано на каросерията на превозното средство или на част от нея
 В този случай теглително-прикачното устройство трябва да бъде монтирано на каросерията на превозното средство или на част от каросерията на типа превозно средство, за който е предназначено теглително-прикачното устройство. Превозното средство или частта от каросерията трябва да бъдат закрепени на подходящо приспособление или изпитвателен стенд по такъв начин, че въздействието на окачването на превозното средство да бъде потиснато.
 Точните условия при изпитването трябва да бъдат заявени в съответния протокол от изпитването. Евентуалните резонансни явления